
V^iceronem notum est, ut erat multiplici ingenii 
indole magnisque animi facultatibus, cum multis artibus 
allectum tum non mediocriter delectatum esse poetica. 
Imprimis autem ab Archia, poeta Antiocheno, cuius con- 
suetudine et disciplina iam puer Romae utebatur, amore 
poesis eiusque praecipue Graecae imbutus est, ut ipse 
semel atq.ue iterum in oratione pro eo habita profitetur. 
Atque illam artem quanti totam per vitam aestimaverit 
multi loci eius librorum clare ostendunt: interdum qui- 
dem, ubi a philosophiae partibus respicitur, iniquius, non 
unoquoque loco a Cicerone ipso, sed — id quod est 
considerandum — saepius ab aliis, qui dialogi participes 
sunt, de Musa iudicatur. Qui omnes loci compositi et 
iuste ponderati. sunt ab Edm. Langio in libello ,quid 
cum de ingenio et litteris tum de poetis Graecorum Ci- 
cero senserit^ (diss. inaug. Halis Saxon. 1880.) p. 28 — 30. 
Ac quanto cum studio poetas ipsos legerit, apparet satis 
inde, quod saepissime, imprimis in epistulis, non raro 
ex memoria, ex poetis et Eomanis et Graecis versus 
affert. Inter Eomanos maxime Enni, inter Graecos im- 
primis Homeri et tragicorum illorum trium admiratione 
captus erat. Langius autem paulo iniquius quantopere 
Cicero in poetarum operibus volutatus sit statuere mihi 
videtur, cum saepius (1. c. p. 45. sqq.) inde, quod ex 
nonnullis poetis pauca tantum ponit, colligit, eos leviter 

tantum illum legisse, et inde, quod quorundam ne no- 
mina quidem affert, eos omnino non in manibus habuisse. 
Consentaneum meo quidem iudicio est, Ciceronem claris- 
simo et notissimo cuique poetae locos deprompsisse; 
inde autem non efficitur, ceteros poetas eum aut leviter 
aut omnino non cognovisse. 

Tanto igitur poesis amore cum incensus esset, 

mirum videri non potest, quod ipse quid in ea valeret 

diversis temporibus periclitatus carmina composuit. Nullum 

autem, ut est notum, integrum servatum est. Plurima 

testimonia et fragmenta apud eum ipsum in singulis 

scriptis exstant, nonnulla alia apud alios scriptores, im- 

primis grammaticos. Praeterea maior inter se continua 

pars Phaenomenorum carminis fere 500. versus complexa 

compluribus codicibus inter alias res tradita est. Omnia 

collecta sunt in editionibus Ciceronianis (imprimis in 

ed. Baiter. & Kayser. v. XI. Lips. 1869. p. 89 — 137. 

praeterea in ed. Orelii. ^(Baiter & Halm) v. IV. Turic. 

1861. p. 1012 — 1053., ubi adiectae sunt Nobbi adno- 

tationes, in ed. C. F. "W. Mueller. P. IV. v. III. Lips. 

1879. p. 350 — 405., in vetustioribusque editionibus) et 

a Baehrensio (,poetae Latini minores' Lips. 1879 p. 1 — 28. 

et jfragmenta poetarum Komanorum' Lips. 1886. p. 298 

— 315., illic Aratea, hic cetera fragmenta). Cum autem 

ea, quae adhuc de Ciceronis poesi scripserunt viri docti, 

e parte ut arbitror aut suppleri aut corrigi possint, operae 

pretium mihi visum est, denuo omnes locos perscrutari 

quodque erui potest statuere et in singulari libello Ci- 

ceronis poetae quam accuiatissimam imaginem adumbrare 

. idque ita, ut in priore hac particula de inscriptionibus, 

de argumentis, de temporibus singulorum carminum, in 

altera, quae aliquando post, si licebit, sequetur, de rebus 

metricis, grammaticis, criticis generaliterque de poetica 

Ciceronis facultate acturus sim. 



Adhibui in quaestionibus meis praeter litterarum 
Romanarum historias (Baehri ^ 1868. Bernhardi ^ 1872. 
Teufifeli ^ 1882.) et singulas de singulis carminibus dis- 
sertationes, quae suo quaeque loco afferentur, imprimis: 

Drumanni opus ,de historia Romae^, 

Heusdi librum ,M. TuUius Cicero q)ilo7cXata)v^ .. 
Traj. ad Ehen. 1836. 

Poesis Ciceroniana, si complures tempestates dis- Poesis cice- 



ronianae 



cernere volumus, aptissime duas m partes dividi mihisinguia tem- 

. , • j 1 i_- li. j. • P*'"^ spatia. 

videtur, quarum prior adulescentiam, altera postenorem 
aetatem complectitur; accuratum autem limitem inter 
duo haec spatia agere non licet, attamen generaliter iter 
illud, quod fecit Cicero sui ipsius in humanitate litteris- 
que excolendi causa in Graeciam Asiamque (a. 79 — 77.), 
statuere possumus, ex quo postquam revertit rem pu- 
blicam capessivit. Tntra duo illa spatia singula carmina 
ad temporum rationem inter se ut componantur, maxima 
e parte fieri non potest, cmn de paucis tantum carminibus 
quo tempore sint conscripta accuratius quaerere liceat; 
itaque is ordo, quem ego quidem, quandoquidem quidam 
ordo tenendus est, in sequentibus sequar, fere totus ad 
arbitrium constitutus est. 

Adulescentiae Ciceronis ea carmina attribuenda esse ^^.^°^'°^ "" 

Cicerope 

arbitror, quae Graecorum exempla secutus composuit; aduiescente 
nam scimus adulescentem imprimis Graecos eum imitatum ^^^"p"^'^^- 
esse, ut se in litteris artibusque exerceret excoleretque. 
tltrum autem exemplum suum accuratius secutus con- 
verterit an liberius imitatus sit, in unoquoque carmine 
statui non potest. Ceterum adulescentulus praecipue in 
poetas Alexandrinos studium contulisse videtur, ut satis 
e titulis singulorum carminum, de quibus paulo infra 
dicendum erit^ apparere existimo: neque id mirum est, 
cum fere circa eius adulescentiam studium illorum 
efflorescere coeperit, quod post summopere ab elegiacis 

poetis Eomanis excultum est. Posteriore autem aetate 
sensu pulchri venustique magis erudito ab Alexandrinis 
se convertisse videtur ad antiquiores poetas Graecos, 
imprimis ad Homerum tragicosque illos tres : ex Alexan- 
drinis enim poetis fere numquam post in scriptis suis 
locos affert et raro tantum neque benevole de iis dicit. 
Quae res ipsa quoque causa est, cur illa poemata ad 
Alexandrinos revocanda adulescentiae Ciceronis assi- 
gnemus. 
PontiuB Inter prima pericula poetica etiam a puero facta 

Glaucus. X JT X j. 

numerandum est poematium quoddam trochaicis tetra- 
metris conditum, quod inscriptum erat Pontius Glaucus. 
Fragmentum nuUum exstat, testimonium unum tantum 
apud Plutarchum in vita Ciceronis 2. 2.: ,rev6fxevog^ 
loOTteQ IIlaTtov a^col rriv (ftkofiad-rj ycat (pMootpov 
cpvoiv, Oiog aOTtaCeo&ai Ttav ^adKifjia Y.al f,iridiv Xoyov 
firids Tcaideiag arLfxaCeiv eidog^ igQvri Ttcog TtQodvfioteQOv 
eTtl Ttoiritv/jriv' yial xi '/.ai Ttoirjfiariov stl Ttaidog avTOv 
diaocH^erai, IIovTiog rlamog^ ev TeTQaf.ieTQq) TteTtotrifxevov. 
IIqolwv de Tqi XQOvci) Y,ai 7t0L7.ild>TeQ0v ccTtTOfievog Trjg 
TteQL Tovva fiovorjg edo^ev ov fxovov ^i^twq, aU^a Y.ai 
TtotriTrig aQLOTog elvaL ^Pcofxaicov^, Ex his verbis satis 
clarere mihi videtur, carmen illud etiam in pueritia 
Ciceronem composuisse, nec video, cur Drumannus (1. c. 
V. V. p. 220.) de Plutarchi testimonii veritate dubitet. 
Epicum quin putemus carmen, obstat metrum. 
Plerique virorum doctorum ad sententiam inclinant, 
Aeschyli fabulam rlavA.og IIovTiog Ciceronem aut con- 
vertisse aut imitatum esse, ut Corradus (,quaestura: 
duae partes, quarum altera de Ciceronis vita et libris 

^ Bonon. 1555. p. 287. = p. 254. ed. Ernest.) 

Andr. Schottius (,observatt. humanae' 1. II. c. 27. p. 95. 
et ,nodi Ciceroniani' 1. III. c. 10. p. 352. Hanov. 1615.) 
Fabricius (,M. Tulli Ciceronis historia per consules de- 



scripta' in Onomastico Talliano ab Orellio edito P. I. 
(v. TI.) p. 11. Baehrius (l. c. v. I. p. 438.) Leutschius 
("Zeitschr. fiir Altertumswissensch. 1834. pi 162. adn. 
17.) Heusdius (l. c. p. 28. 29.) Quod contra eorum sen- 
tentiam Nobbius (Cic. ed. Or.* v. IV. p. 1053.) dicit, 
Aeschyli drama non rlamog IIovTtog, sed rlamog 
IIoTvievg vel IIoTvtog inscriptum fuisse, nuUius momenti 
est, cum iam a Paullo Leopardo (emendatt. XI. 24. 25.) 
et post saepius a viris doctis expositum sit, Aeschylum 
duas inter se diversas fabulas rXaviaog IlSvviog et rXaxmog 
IIoTvievg composuisse. Attamen non puto, Oiceronis 
Pontium Glaucum carmen scenicum ad Aeschyli exemplum 
compositum esse. Vel vocabulum Ttocri^dTiov quo utitur 
Plutarchus obstare mihi videtur. STec verisimile est, 
puerum Ciceronem eum ipsum poetam, qui erat difficilli- 
mus intellectu, imitandum sibi proposuisse. Mihi quidem 
potius lyricum poema minoris amplitudinis fuisse videtur 
et ad poetas Alexandrinos revocandum. Qui quam saepe 
et quam libenter illum mytbum versibus tractaverint, 
intelligitur ex Athenaeo (ed. Schweigh. 1. VII. v. III. 
p. 81. sqq.), qui haud ita paucos poetas enumerat. 

De argumento, cum versus non exstent, statui non 
potest, utrum Cicero quomodo Glaucus herba illa comesa 
in deum marinum mutatus sit narraverit an unura quen- 
dam ex multis illis amoribus, quibus Alexandrinorum 
aetate famosus erat (cf. Athen. 1. c). 

Uno tantum testimonio elesia quoque quaedam eiegia 

^. . . ,1 tTaleamasta. 

Ciceronis, cuius nomen nondum probabihter erutum est, 
traditur. Servius enim ad Verg. Bucol. I. 58. adnotat: 
,palumbes / columbae, quas volgus tetas vocat: et non 
dicuntur Latine, sed multorum auctoritas Latinum facit, 
Cicero in elegia quae f Taleamasta inscribitur: 

,iam mare Tyrrhenum longe penitusque palumbes 

relliquit.^ 

Codices aLionio ad textumServianum componendum 
adhibiti pro voce ,elegia^ praebent ,egia^, ,eia\ similia: 
,elegia' haiid dubia coniectura esse mihi videtur; similiter, 
ut XJngerus ,de Valgio Eufo* (Halis Sax. 1848.) p. 264. 
monet, apud Marium Victorinum I. 15. 5. p. ?5. ed. 
Gaisf. ,elegia^ in ,eleia^ mutilatum est Atque etiam 
nomen huius elegiae in codicibus aliis aliter corruptum 
est. Cod. Leidensis (V.) habet ,TaleaMasta\ cod.Kegius(R.) 
et Vossianus (Voss.) ,Taliamastas (s. masta), Guelfer- 
bytanus I., thalamasta^, Guelf. II. ,taliamastas.- Versus a 
Servio traditus quale fuerit carminis argumentum non 
significat neque ad restituendum titulum adiuvat. Viri 
docti alii aliud proposuerunt, ut 

G. I. Vossius, ,Ialemistes' (a verbo iale^i^eiv), 

Heinsius ,Thalia maesta^, 

Urlichsius ,Italia maesta^ (Eos. I. a. 1864. p. 151.), 

Nobbius ,Ta ev ildaet' (1. c. p. 1052.), 

Heitzius ^@avf.i(XGTd\ 

Heusdius ,Tempestas^ (1. c. p. 57. sqq.), 

Schneiderus ^Td MeXavog^ (pjfogr. gymn. Trzemes- 
nensis 1844. p. 11. sqq. = Neue Jahrb.f.Phil. 
u. Paed. 1845. suppl. XI. p. 542. sq.), 

idem ^Tdlaaig^ (= Tlr^oig) (Zeitschr. f. Altertums- 
wissensch. 1845. suppl. p. 25.), 

Ungerus ^Qalaf.uTac^ (1. c. p. 264.). 

Non opus esse arbitror, singulas coniecturas accu- 
ratius examinare. Omnes, cum de carminis argumento 
omnino nihil notum sit, probabilitatem non habent, ne- 
que pares tituli apud alios poetas inveniuntur; praeterea 
nonnuUae coniecturae ut illud ,Tempestas' longius a lit- 
teris traditis recedunt, quam ut respiciendae sint. Eliam 
nonnuUa alia, si id unum agitur, ut nomen quoddam 
a ffi^afatft pr oponi possunt, ut @aXeQ6i,iaGTog^ QriXvf.tavrig, 

T)uto in corruptis litteris acquiescendum 




neque semel atque iterum novas coniecturas faciendas 
esse, quarum nulla probabilior est quam priores. Id 
unum verisimile esse mihi videtur, titulum lingua Graeca 
compositum fuisse, cum vix fieri posset, ut vocabulum 
Latinum adeo depravaretur. 

Ungerus (1. c. p. 264.) hanc elegiam Ciceroni 
abiudicatam C. Heivio Cinnae attribuit. Ipsius verba 
sunt: ,Recordanti mihi, quae Burmannus in Serv. in 
Ecl. IX. 7. ,subducere colles incipiunt. Cicero: ex alto 
in campos dissolvi^ scripsit p. 143. not. 27: ,frustra hoc 
quaeras in Cicerone; nam est Servi interpretatio zov se 
subducere. Sed ut doceatur lector, unde hoc provenerit, in 
Mss. est: subducere C. I. ex alto. Ex duabus illis 
litteris C. I., quibus ,colles incipiunt^ designantur, fece- 
riint jCicero^ et sequentia Ciceronis esse putaverunt^: 
subiit suspicari Servi verba, quae sic prodita sunt in 
cod. Leidensi altero: ,Cic. in ergia', olim hoc modo con- 
signata: ,Ci. in elegia' mentionem Cinnae, non- Ciceronis 
habuisse.^ Meo quidem iudicio — non pluribus verbis 
opus esse puto — i)la coniectura Burmanniana, quae 
num recta sit valde dubito, omnino non potestatem dat 
legendi illo loco pro ,Cicero^ ,Cinna^ Non est, cur testi- 
monio Servi, apud quem ,Cicero^ certe traditur — nam 
,Cic.^ quod unus tantura codex habet, multo probabilius 
in ,Cicero^ quam in ,Cinna^ suppletur — diffisi carmen 
ali scriptori assignemus. 

Exemplum huius quoque elegiae inter Alexandrinos 
quaerendum erit, quos praecipue in hoc poesis genere 
imitandos sibi proposuisse Romanos satis notum est. Sin 
adulescens, ut mihi videtur, Cicero carmen composuit, is, 
non Varro Atacinus aut CatuUus , primus , quantum 
quidera cognoscere licet, elegiam ad Eomanos transtulit 
et virgam, ut ita dicam, in terra Latina insevit, quae 

paulo post pulcherrimos et fragrantissimos flores progenuit. 
Hac igitur a parte in excolenda poesi Romana non se- 
cundas partes agit. 
Aicyones. Compiurium aliorum carminum fit mentio apud 

Uxorius. ■*■ *■ 

Niius. Julium Capitolinum in vita primi Gordiani c. 3., ubi 
codices habent: ,adulescens cum esset Gordianus de quo 
sermo est poemata scripsit, quae omnia exstant, et qui- 
dem cuncta illa, quae Cicero et demerio et arathum 
et balcyonas et Nilum, quae quidem ad hoc scripsit, 
ut Ciceronis poemata nimis antiqua viderentur.' I^on 
omnia a voce ,Cicero' incipientia recte tradita esse mani- 
festum est. Heusdius (I. c. p. 35 — 40.) proponit: ,quae 
Cicero hexametris ex Arato halucinatus est, 
Exortum et Nixum: quae quidem . . .^ Quae coniec- 
tura non minus improbabilis quem audax esse mihi vi- 
detur. Inter tradita verba si nullum aliud, attamen 
jbalcyonas^ vel correctione quae vix correctio est adhibita 
,alcyonasV viro docto non tentandum erat, qui titulus Noni 
quoque testimonio (p. 65. 8.) affirmatur. Accedunt com- 
plures de dictione et de re scrupuli. ,Halucinatus est' 
nimis acriter, etiam a vituperatore, dictum esse mihi 
videtur, etiamsi Cicero, ut infra videbimus, nonnumquam 
in Arateis convertendis erravit. Atque etiam ,hexametris' 
inutiliter et languide quodammodo additum est. Prae- 
terea, etsi conceditur Arati Qaivofxeva in duas partes 
^AaTQO&eala^ et ^AvazoXrf divisa Ciceroni in manibus 
fuisse, ut Heusdius vult, tamen nullo modo yAGTQo&eoia^ 
voce jNixus^ reddi potuit. ,Nixus^ non esse positionem, 
sed motum et cursum stellarum ex eo ipso loco clare 
apparet, quem Heusdius, ut suam ipsius sententiam ful- 
ciat, affert (Cic. de nat. deor. II. 46. 117.): ^m aethere 
autem astra volvuntur, quae S9 et nixu suo conglobata 
continont et forma ipsa figuraque sua momenta susten- 
tant^ Hic ,nixu' ut idem atque ,positione' esse putemus. 




nullo modo fieri potest. Etiam illum locum ex Varronis 
Chronographia: 

,vidit et aetherio mundum torquerier axe, 
et septem aeternis sonitum dare vocibus orbes, 
nitentes aliis alios . / 
vir doctus afferre non debebat. Hic non de stellis 
agitur, sed de septem aetheris circulis, qui inter se ni- 
tuntur, i. e. inter se cohaerent. Ad extremum ^AgtqO' 
&eaia^ et ^AvaToXrf Arati non cuncta sunt quae Cicero 
convertit, sed praeterea, ut notum est, eius ,Jioarif4elai^ 
Latine reddidit. 

Heusdi igitur lectio placere minime potest et rever- 
tendum est ad vetustiores, sed simpliciores et probabiliores 
correctiones. Jam apud Corradum (I. c. p. 287. = p. 254. 
Ern.) legimus, id quod Gruterus quoque ot Nobbius 
probant, ,quae Cicero ex Demetrio et Arato, et Al- 
cyonas e,t Uxorium et Nilum: quae quidem . . . .* 
Sed de Demetrio poeta quodam neque apud Ciceronem 
neque alias quidquam comperimus. Atque etiam dictio 
in illa lectione quodammodo dura et aspera est. 

Casaubonus proposuit ,quae Cicero edidit, Ma- 
rium et Aratum et Alcyonas et Uxorium et Li- 
raona.^ Ex decurtato ,edidit Marium' (fere sic: ,ed. 
Mariti/) facile nasci potuit ,et de Mario,' vel ,demerio^ 
At ,NiIum' non iure Casaubonus in ,Limona' mutavit, 
etsi nullum aliud testimonium illius carminis occurrit: 
quippe etiam Ponti Glauci et elegiae illius uno tantum 
loco, ut scimus, mentio fit, item carminis ,Uxorius'. 
Itaque optimo iure Salmasius ceteris Casaubono assensus 
jNilum' in textum restituit, quem omnes recentiores edi- 
tores secuti sunt, ita ut hodie legamus ,. . . cuncta illa 
quae Cicero edidit, Marium et Aratum et Alcy- 
onas et Nilum.' 

De Mario et Arateis paulo infra dicam. 

Carminis ,Alyones^ titulum satis testatur Capito- 
linus (l. c). Conscriptum erat hexametris, ut docet versus 
a Nonip (p. 65. 8.) traditus: ,Cicero Alcion.'*) 
. . . hunc genuit claris delapsus ab astris 
praevius. Aurorae solis noctisque satelles.^ 
Agebat poema, ut titulus significare videtur, de 
Ceyce, rege Trachinis, et Alcyone in alcyones mutatis, 
quae fabula ab Ovidio quoque (Met. XI. 270. sqq.) et 
ab Hygino (fab. 65.) aliisque narrata est. Hesiodi car- 
men ^Kt^mog ydfxog^ Ciceroni ante oculos obversatum esse, 
ut Heusdius vult (1. c. p. 27.), non puto: nam Hesio- 
deum carmeh, ut titulus docet, nuptias, Ciceronianum 
autem praecipue, ut videtur, metaraorphosim Ceycis et 
Alcyones tractavit, Hic quoque nescio an Alexandrinum 
quendam poetam Cicero secutus sit, 

,Uxorius^ (i. e. uxori obnoxius) aliud a Capitolino 
allatum carmen inscriptum fuisse videtur (non ,Uxorium^ 
quod aut tributum quoddam significat, cf. Paul. ex Fest. 
p. 379. C. 0. Muell., de quo vix quisquam versus pepi- 
gisse putandus est, aut eadem sententia usurpatur atque 
,potio^ (gr. ,q)UrQov^)^ sed demum a Quintiliano, decl. 
15. 9.). Similis titulus atque ,Uxorius^ occurrit in co- 
moedia quae dicitur recentiore: ^rvvaiyto/,Qaj;ia^ enim 
inscriptae erantcomoediae Alexidis (cf. Athen. HI. p. 125. 

b. PoIIux. IX. 44.) et Amphidis (cf. Athen. VIII. p. 336. 

c. Meineke. fr.com. Gr. v. I. p. 405.), qui circa Alexandri 
Magni aetatem floruerunt. Alexidis comoedias a Ro- 
manis translatas esse testatur Gellius N". A. H. 23. For- 
tasse alterutram comoediam Cicero secutus est. Uxorius 
eadem sententia atque ^yvvaiy.oy.gaTovfAevog^ adhibetur 
ab Horatio carm. I. 2. 19/20., a Vergilio Aen. IV. 266., 
a Macrobio sat. VII, 3. 19. 



*) ,Alcyonibus* recte Olivetus supplevisse mihi videtur. 

jNilum* quoque Ciceronem verisimile est ad Grae- 
cum quoddam exemplum composuisse idque, ut titulus 
ostendere videtur, Alexandrinum. Ceterum idem erat 
titulus carminis cuiusdam, quod circa finem quarti sae- 
culi p. Chr. Claudianus condidit (Gesn. 47. = Jeep. 
carmina minora. 27.). 

In adulescentia Cicero Arati quoque carmina con- Aratea. 

^ ^ (Phaeno- 

vertit, quae inter notissima divoleratissimaque Alexan- mena, 

' ^ • a ± Prognostica.) 

drinorum numeranda sunt. Quam studiose lectitata sint 
et a Graecis et a Romanis, docet magnus numerus eorum 
qui aut commentarios ad illa carmina composuerunt aut ea 
in Latinum transtulerunt vel liberius imitati sunt. Primus, 
quod quidem notum sit, convertit Cicero, secuti sunt 
posterioribus temporibus Germanicus Caesar et Avienus: 
praeterea Varro Atacinus et Yergilius et Ovidius saepius 
ad Aratum recurrisse videntur. Avieni et Phaenoinena 
et Prognostica tota exstant, Germanici Phaenomena tota, 
Ciceronis duorum carminum haud ita pauca fragmenta 
minora, quorum plurima apud eum ipsum, imprimis in 
libris de natura deorum et de divinatione, et apud 
grammaticos, praecipue Priscianum, servata sunt; prae- 
terea in compluribus codicibus maior inter se cohaerens 
pars 480. versus complexa traditur, quae respondet 
Arati Phaenomenis v. 230 — 700. Multa cum arte ea 
quae desunt supplevisse carmenque inter se continuum 
refecisse H. Grotium notum est in ,syntagmate Arate- 
orum^ (Lugd. Bat. 1600.), quod erat eius primum opu- 
sculum philologicum. Neque praetermittam, quod Lupus, 
abbas Ferrariensis (Lupi opera ed. St. Baluz. Antverp. 
1710. epist. 69. p. 112.) Ansbaldo, monacho Prumiensi, 
scribit: ,tu autem huic nostro cursori Tullium in Arato 
trade, ut ex eo, quem me impetraturum credo, quae 
deesse illi Eigil noster aperuit, suppleantur,^ quae verba 
iam Pabricius (bibl. Lat. I. lib. I. c. 8.) monet. Yerisi- 

mile igitiir est Prumii in monasterio (apud Augustam 
Trevirorum sito) etiam saeculo nono integrum exemplar 
Ciceronis Arateorum fuisse; fortasse autem id quoque 
fieri potuit, ut Lupus erraret. 

Duo carmina inter se secrevit Cicero, Phaenomena 
et Prognostica. Prius carmen ipse quidem numquam 
,Phaenomena' appellat, sed, ubi id significat (de legg. 
II. 3. 7; de nat. deor. II. 41. 104.), generaliter dicit 
,carmen Arateum'; atque etiam Priscianus mire quo- 
dammodo, ubi Phaenomena affert, semper laudat ,Oicero 
in Arato' (cf I. p. 210. 21; p. 211. 11; p. 247. 17; 
p. 285. 4; p. 351. 2; p. 504. 15; 11. p. 55. 25; Hertz.), 
ubi ad Prognostica recurrit, semper ,Cicero in Pro- 
gnosticis' (cf. I. p. 196. 9; II. p. 105. 8; p. 287. 6; uno 
eodem loco I. p. 504. 15. ,Cicero in Arato', 19. ,ideni 
in Prognosticis). ,Phaenomena^ carmen alterum primum 
ab Hygino in fab. 14. diserte appeliatur, neque dubi- 
tandum est, quin Cicero ipse ita ut Germanicus et Avi- 
enus carmen inscripserit. Alteri carmini nomen ,Pro- 
gnostica* erat, ut ipse (ad Att. II. 1. 11; XV. 16. b.) 
et Priscianus 11. cc. appellat. Hoc nomen primum apud 
Ciceronem, quem secuti sunt Germanicus et Avienus, 
occurrit, Graeci nomine yJioarjineiai^ (non Jioarjfxeia, 
ut recte Grauertus Rhein. Mus. ed. Niebuhr. I (1827.) 
p. 336. sqq. docet), uti solent. Sed nomen mutatum non 
esse mihi videtur cur nimis miremur. Nam ne ^toarj- 
f,ielai quidem nomen ab Arato ipso, sed a grammaticis 
profectum est. Et Qaivofisva enim et Jioarifxelab quae 
dicuntur et fortasse alia quoque Aratus, ut Grauertus 
sagacissima quaestione 1. c. ostendit, uno inter se continuo 
carmine, quod inscripsit jOaivb^eva^ , complexus esse 
videtnr. Aliquanto demum post grammatici carmen 
ratione argumenti habita diviserunt minimum in tres 
partes, quarum prima inscripta iit videtur ^AarQO&eaia 

nsque ad v, 450., secunda ^Avarolr] vel similiter appellata 
usque ad v. 731., ultima, Jioarmeiai^ usque ad v. 1153. 
pertinebant. Posteriore autem tempore ut arbitror prima 
et altera pars, quae artius inter se cohaerent, rui*sus in 
unura compreliensae sunt servato nomine Oaivojieva, 
ultima autem pars, cuius argumentum cum duabus pri- 
oribus minus coniunctum et levi tantum transitu conexum 
est, secreta est, ita ut singulare carmen imposito nomine 
jJioarjfzeJac haberetur. Ciceronem, ut Germanicum et 
Avienum, duo inter se diversa carmina intellexisse apparet 
ex ep. ad Att. II. 1. 11. ,Prognostica mea cum oratiun- 
culis propediem exspecta^ Nomen autem Jioarifielai, 
cum arbitrio grammaticorum natum sit, facile fieri potuisse 
mihi videtur, ut alio titulo loco suo moveretur. Primum 
vestigium novi nominis ,Prognostica^ occurrit in vita 
quadam Arati (Westermann, Bicyyqacpot p. 56. sub fin. 
= Arat ed. Buhle v. II. p. 443.), ubi de tribus Phae- 
nomenorum partibus dictum est: ^iaxi de TQtxwg (Daivo- 
jiievcov avvov TtQayfiareia' y.aTaaTSQCoaig, 'ml avvava- 
xeXXovTcov TAxl awdvovTcov, 7,at tvq oy v c6a e tg d la 
a r]f4elcov^ 

Phaenomena convertit Cieero iam adulescentulus, 
ut ipse affirmat, cf. de nat. deor. II. 41. 104, ,atque hoc 
loco me intuens, utar, inquit, carminibus Arateis, quae 
a te admodum adulescentulo conversa ita me delectant, 
ut multa ex iis memoria teneam.^ In adulescentia Phae- 
nomena illum scripsisse praeterea testantur haud ita 
pauci archaismi nec minus variae dictionis asperitates 
negligentiaeque et leviores gravioresque errores, quibus 
de rebus, ut de ratione quam in transferendo Cicero 
secutus est, in altera huius dissertatiunculae parte acturus 
sum. Hic nonnuUa tantum exempla indiligentiae 
errorumque enumerare mihi liceat, e quibus quanti 

aestimanda sint conversa Phaenomena apparere mihi 
videtur.*) 

V. 10 sqq. — laudo hic et infra maius illud frag- 
mentum — habet Cicero: 

jlnferior paulo est Aries et flamen ad Austri 
inclinatior atque etiam vehementius illi 
Pisces, quorum alter paulo praelabitur ante 
et magis horrisonis Aquilonis tangitur alis^, 
voce y7VQO(p€Q€aT€Qog^ (Arat. v. 240.) falso intellecta. Nam 
ut est conexus non id sidus, quod magis ad septentriones 
spectat, alteri praelabitur, sed id, quod magis ad meridiem 
versum est. Itaque non de positione stellarum TtQocp^- 
Q€OT€Qog interpretandum est, sed de maiore splendore, 
ut iam scholiastes recte adnotat ad v. 239. Eandem 
vim habet vox 7tQOcp€QSGT€Qog v. 326. 

Graviter peccat Cicero v. 206., ubi Arati y€VQOLO^ 
(v. 434.) reddit voce ,Pavoni'. Ventus enim quem 
Graeci vocant Eurum ab ortu solis ut notum est flat, 
Pavonius (i. e. Zephyrus) ab occasu. Eodem loco duas 
res inter se commutat, cum transfert (v. 203. sqq.): 
,sin umeros medio in caelo Centaurus habebit, 
ipseque caerulea contectus nube feretur, 
atque Aram tenui caligans vestiet umbra, 
a signorum obitu vis est metuenda Favoni' ; 
apud Aratum autem caerulea nubes Aram, Centaurum 
tenuis caligo tegit (cf. v. 431. sqq.). 

Praeterea statuendus est error v. 307. sqq. Duo 
priora verba versus 307. 

jCulmine transverso retinentes sidera fulta^ 
(sc. singuli caeli orbes) quid sibi velint vix quisquam 
dicat. Elapsa esse videntur calamo Ciceronis, cum ali- 
quanta cum negligentia imitatus est Aratum, qui de 
illis orbibus dicit (v. 534.) 

*) Errores illos, nisi erro, Grotius in syntagmate Arateorum 
collegit, quod opusculum ut inspicerem mihi non contigit. 

,c5g %ay* evai-d^BQia TtXayiq) awaqriQOTa xixA^>^ 
(i. e. transverso circulo signifero). 

De solstitiali, aequinoctiali, brumali, signifero circulo 
Cicero dicit v. 308: 

,quattuor hi motu cuncti volvuntur eodejn.^ 
Hoc autem non de quattuor illis, sed de tribus 
tantum pari intervallo inter se distantibus circulis pu- 
tandum est una cum Arato, apud quem xa fiev (v. 534.) 
ad tres illos circulos, oye autem (v. 537.) ad signiferum 
revocandum esse manifestum est. 

Maximie autem mirandum est, quanta cum socordia 
Cicero illum locum reddiderit, quo Aratus a hemisphaerio 
septentrionali transit ad meridianum describendum. Post- 
quam enim ad extremum de Delphino egit, Graecus 
poeta pergit (v. 319. sqq.): 

jKat xa fiiv ovv ^OQio) xai aXriaiog r^eXioio 
fAeaarffvg %exvTai' ra de veiod^t TekXexat alla 
TcolXa fxexa^^v vbxoio y.al ^^eXioio y.ekevd-ov.^ 
Quibus verbis omnino falso ad Delphinum relatis 
Cicero vertit (v. 99. sqq.): 

,at pars inferior Delphini fusa videtur 
inter Solis iter, simul inter flamina venti, 
viribus erumpit qua summi spiritus Austri.' 
Haec pauca exempla satis docere mihi videntur, 
illum non solumpaene puerili aetate, sed etiam paene puerili 
cum indiligentia Arati Phaenomena in linguam vernaculam 
transtulisse. 

Prognostica quo tempore conversa sint, viri docti 
inter se discedunt. Corrado (1. c. p. 193. sq. = p. 260. 
Ern.) adulescentulus et Phaenomena et Prognostica Cicero 
convertisse, post autem a. 60. ipse, Aratum non imitatus, 
carmen ,Prognostica* inscriptum composuisse videtur: 
nam in ep. ad Att. H. 1. 11. (,Prognostica mea^) et de 
div. I. 8. 13. (,Prognostica tua') pronomine possessivo 
,meus' vel ,tuus^ adiecto carmen Ciceronis ipsius esse 

diserte affirmari. Sed haec sententia stabilis esse non 
potest. Nam si a. 60. ipse, non ad Arati exemplum, 
Prognostica conscripsisset, certe in libro de divinatione 
a. 44. conscripto non ex Arato in adulescentia conversos, 
sed a se ipso a. 60. compositos versus ille attulisset. 
Versus autem illic positi ut primo obtutu satis patet 
accurate Arateis respondent. 

Alii ut Nobbius (1. c. p. 1036.) et Heusdius (1. c. p. 40.) 
nixi verbis in ep. ad Att. 11. 1. 11. (a. 60.) scriptis 
,Prognostica mea cum oratiunculis propediem exspecta^ 
iudicant Ciceronem adulescentem et Phaenomena et Pro- 
gnostica convertisse, posteriore autem aetate Prognostica 
denuo pertractasse. Sed ne hoc quidem verisimile esse 
mihi videtur. Jfam si posterioribus annis rursus ad 
Prognostica aggressus esset, certe — id quod non factum 
esse silentio ipsius et ceterorum satis affirmatur — Phae- 
nomena quoque retractasset, ut illa e parte haud ita 
levia menda removeret, quae ipse quoque maturiore 
aetate perspexisse putandus est. 

Henricus Jodanus, vir doctissimus, praecipiti morte 
nuper omnium summo cum dolore litteris et discipulis 
ereptus, Ciceronem adulescentulum Phaenomena tantum, 
a. 60. demum (cf. ad Att. II. 1. 11.) Prognostica Arati 
convertisse arbitratus est (cf. Xrit. Beitr. zur Gesch. der 
lat. Sprache p. 299.). Sed re semel atque iterum de- 
liberata viro doctissimo, praeceptori dilectissimo, hic qui- 
dem assentiri non possum. Quod Cicero de nat. deor. 
II. 41. 104. ex Phaenomenis tantum versus ponit idque 
carmen in adulescentia conscriptum esse dicit, de divin. 
autem I. 8. 13. ex Prognosticis tantum locos affert de 
tempore nil adiciens, ea mihi quidem indicia edere non 
videntur, Prognostica posteriori demum aetati attribuenda 
esse. Nam ne de legg. quidem II. 3. 7., ubi Phaeno- 
mena memorat (,a Jove Musarum primordia^, sicut in 

Aratio carmine orsi sumus^), quo tempore eondiderit 
significat. Quod autem de legg. 1. c. ad Pliaenomena 
tantum, de divin. 1. c. ad Prognostica tantum recurrit, 
natura rerum inter se diversarum quas tractat duobus 
locis effici puto. Neque etiam incredibile, ut est viri 
doctissimi sententia, mihi esse videtur, Ciceronem a. 44. 
in ep. ad Att. XV. 16, b. verbis ,equidem etiam pluvias 
metuo, si Prognostica nostra vera sunt. Ranae enim 
QrjTo^evovOLv^ significasse poema in adulescentia compo- 
situm. Dubium enim esse non potest, quin, ut Aratus 
inter Graecos, ita Ciceronis carmina inter Romanos di- 
volgatissima fuerint, cum inesset argumentum omnino 
populare et ille primus inter Romanos transtulerit. Prae- 
terea monendum est illa verba non in libro toti populo 
scripto, sed in epistula ad Atticum familiarissimum missa 
esse, ita ut non opus esset diserte quo tempore Pro- 
gnostica orta essent adicere. Illa verba autem in ep. ad 
Att. 11. 1. 11. a. 60. scripta ,Prognostica mea cum ora- 
tiunculis propediem exspecta^ non necesse est ad novum 
eodem illo tempore ortum carmen referantur, sed facile 
fieri potuit, ut Atticus (cf. Fabricius 1. c. p. 14. Dru- 
mannus 1. c. v. V. p. 222, adn, 36.), cum omnia exem- 
plaria Prognosticorum Ciceronianorum quae suppetebant 
vendita eesent, ab amico, ut aliud mitteret rogaret, quod 
a librariis multiplicaretur : cui preci Cicero se satisfac- 
turum esse in illa epistula promisit. 

Nulla igitur ex re Prognostica posteriore aetate 
conscripta esse effici mihi videtur, at contra nonnullis 
de causis illud carmen ut Phaenomena adulescentiae 
attribuendum esse arbitror. Posterius enim Cicero intel- 
lexit, Aratum haud ita magna scientia in astrologia ex- 
cellere neque ulla re eius carmina nisi arte poetica 
praestare, cf. de orat. I. 16. 19; de republ. I. 14. 22. 
Quae iudicia etiamsi demum a. 55. et a. 54. fecit, tamen 

2 



18 

iam circa annum 60. idem de Arato cognovisse pntandus 
est, ita ut non verisimile sit, nihilo setius eum illo 
tempore Prognostica in Latinum transtulisse. Praeterea 
vix credibile est, si maturiore aetate Prognostica Latine 
reddidisset, Phaenomena non retractaturum eum fuisse, 
ut illos haud ita paucos et leves errores, in quos adu- 
lescentulus inciderat, tolleret, quod non factum esse iam 
supra (p. 16.) dictum est. Accedit, quod ipse, nisifallor, 
testatur Prognostica se conscripsisse admodum adulescen- 
tulum, cf. de nat. deor. II. 41. 104 : ,atque hoc loco me 
intuens ,utar, inquit, carminibus Arateis, quae a te 

admodum adulescentulo conversa ^ Non de uno 

igitur ex Arato translato carmine hic dicit, sed de plu- 
ribus, i. e. de Phaenomenis et de Prognosticis. Aliter 
verba ,carminibus Arateis^ (velut sic, ut carmina non sint 
complura inter se diversa poemata, sed complures eius- 
dem poematis loci) intelligere non licet. 

Quae cum ita sint, non dubito Fabricium (1. c. 
p. 14.) et Drumannum (1. c. v. V. p. 222.) et alios se- 
cutus Prognostica quoque primae adulescentiae Ciceronis 
attribuere. Utrum autem eodem tempore an spatio quo- 
dam temporis interposito duo carmina converterit, di- 
iudicari non potest. 
Marius. Omnia carmina de quibus adhuc dixi ad Graecorum 

exempla composuisse videtur, quae aut artius secutus 
convertit aut liberius imitatus est. Sed iam adulescen- 
tulum ad argumenta e Romanorum ipsorum rebus capta 
eum aggressum esse, docet carmen quo Marium celebravit. 
Id inscriptum fuisse .Marius^ satis ex ipsius testimoniis 
patet, cf. de legg. I. 1. 1. (,in Mario^), ibid. I. 47. 106. 
(,apud te in Mario^), ad Att. XII. 49. 1. (,per eum Ma- 
rium, quem scripsissem^). Epicum aiitem erat carmen 
versibus hexametris conditum, ut fragmenta servata 
ostendunt. 

Quo modo singulae res inter se dispositae et ex- 
plicatae faerint, utrum tota Mari vita tractata fuerit an 
certa quaedam pars, statui non potest. Id unum scimus, 
fugam quoque illam mirificam a. 88. factam a poeta 
enarratam fuisse: ex 13. illis versibus, qui de div. I. 
47. 106. exstant, apparet, Mario Arpini, quo fugiens 
venerat, augurium factum esse, quod reditum futurum 
et novam gloriam significabat. Versus quoque de legg. 
I. 1. 2. positus ,nuntia tulva lovis, miranda visa figura^ 
ut totum illud prooemium, ad hanc poematis partem re- 
vocandus est. Praeterea recte Olivetus huic carmini 
attribuisse videtur versum ab Isidoro (Origg. XIX. 1. 20. 
p. 583. Otto.) e Cicerone allatum ,tunc se fluctigero 
tradit mandatque paroni^ quae verba ipsa quoque ad 
Mari fugam spectant. Quo iure autem Heusdius (1. c. 
p. 46.) ex initio librorum de legibus concludat, poetam 
illo carmine imprimis id studuisse, ut Arpinum, Mari et 
suam ipsius patriam, illustraret, intelligere me non posse 
confiteor. Vel titulus ,Marius' satis ostendit, praecipue 
de hoc viro Ciceronem egisse. 

Maxime autem quo tempore Marius scriptus sit 
viri docti inter se dissentiunt. Ac primum constare 
mihi videtur, carmen ortum esse, postquam Marius Ko- 
mam (a. 87.) revertit, cf. de div. I. 47., ubi Q. Cicero 
praeter alia testimonia, quae doceant auguria vim et 
eventum habere, ex Mario fratris 13. illos versus affert, 
quorum ultimi sunt (§ 106. v. 9. sqq.): 

,hanc ubi praepetibus pinnis lapsuque volantem 
conspexit Marius, divini numinis augur, 
faustaque signa suae laudis reditusque notavit, 
partibus intonuit caeli pater ipse sinistris. 
Sic aquilae clarum firmavit Juppiter omen.' 
At Halmius (Heidelb. Jahrb. der Litter. 1843. p. 443. sqq.) 
ex his ipsis versibus contrarium concludit, carmen con- 

scriptum esse, priusquam Marius rediisset. Quam sen- 
tentiam falsam esse, pluribus explicare non opus esse 
puto; si integro cum iudicio ad rem accedimus, mani- 
festum e re ipsa esse arbitror, augurium post eventum 
intelligendum esse. 

lam quaeritur, utrum omnino etiam adulescentiae 
an posteriori aetati Ciceronis carmen sit assignandlum. 
In hac quaestione viri docti proficisei soient ex illo 
Scaevolae in Ciceronis Marium epigrammate, cuius versus 
unus de legg. I. 1. 2. affertur: ,eaque (sc. quercus), ut 
ait Scaevola de fratris mei Mario: 

,canescet saeclis innumerabilibus.^ 

Bakius quidem (ed. Cic. de legg. Lugd. Bat. 1842. 
p. 267. sqq.) existimat, illum non in confectum carmen 
epigramma composuisse, sed in carmine ipso a Cicerone 
illa verba de quercu dicentem factum esse. Sed effugit 
virum doctum, illis verbis pentametrum includi, carmen 
autem ipsum hexametris conscriptum fuisse. Praeterea 
,ScaevoIa ait de fratris mei Mario^ non idem est atque 
,Scaevola ait in fratris mei Mario.^ Neque etiam, ut 
Bakius putat, ,canescet saeclis innumerabilibus^ de car- 
mine dictum offendere potest; cf. M. Haupt. opss. v. I. 
p. 213. sq., ubi pluribus Baki sententiam refellit. Mire 
quodammodo post ilJam Haupti dissertatiunculam Mes- 
nilius (ed. Cic. de legg. Lips. 1879.) denuo Baki sen- 
tentiam fulcire conatus est compluribus novis, sed non 
minus improbabilibus causis adiectis. Certum igitur est, 
Scaevolam epigramma Ciceronis in Marium, non in 
Mario condidisse. 

Controversia autem inter viros doctos intercedit, 
quem Scaevolam poeta in mente habuerit. Turnebus, 
Nobbius (1. c. p. 1048.), Heusdius (I. c. p. 45.) Q. Mu- 
cium Scaevolam pontificem intelligentes in Ciceronis adu- 
lescentia ante a. 82., quo ille mortuus est, versus de 

Mario conscriptos esse putant. Sed mihi quidem incre- 
dibile esse videtur, hunc Scaevolam laudibus illud poema 
extulisse: erat enim optimatum partium studiosissimus 
implacabilique inMarianos odio imbutus. lam in fanere 
Mari a. 86. instigante C. Flavio Fimbria Mariani eum 
occidere conati sunt : non autem quod agebant successit. 
Sed pontifex non effugit illos: paucis enim post annis 
(a. 82.) Mario filio auctore iuxta Vestae templum truci- 
datus est Quae cum ita sint, Scaevolam pontificem in 
prooemio illo a Cicerone significari meo iudicio negan- 
dum est. 

Drumannus (1. c. v. V. p. 221.) Q. Mucium Scaevo- 
lam augurem esse arbitratus carmen in anno 87. coUocat, 
quo et Marius revertit et huius quidem viri docti sententia 
augur mortuus est. Sed non verisimile est, ut Hauptius 
opss. V. I. p. 211. sqq. recte exponit, Ciceronem iis ipsis 
mensibus, quibus cives atrocissime interse saeviebant 
omniumque animi concitatissimi erant, tum cum nondum 
res ad certum eventum profectae erant, illud carmen 
condidisse. At ultra progresso Hauptio (1. c.) ,mira^ 
quodammodo ea quoque sententia esse videtur, Ciceronis 
epos intra proximos post Mari mortem annos, ,inter ipsa 
Marianorum scelera^ ortura esse. Atque etiam ex illis 
verbis (de legg. I. 1. 4.) ,atqui multa quaeruntur in 
Mario fictane an vera sint et a nonnuUis, quod et in 
recenti memoria et in Arpinati homine versere, veritas 
a te postulatur^ apparere putat, carmen omniiim oculos 
et animos in se convertisse et disceptationes excitasse, 
quod de carmine in aduiescentia scripto factum esse vix 
credibile sit, Scaevolam autem illum neque pontificem 
neque augurem esse, sed Q. Mucium Scaevolam auguris 
filium. Is apud Q. Ciceronem inter amicorum cohortem 
a. 59. in Asia commoratus et fortasse idem est, quem 
Plinius ep. 5. 3. inter poetas numerat; a M. TuUio in 

orationibus et in rhetoricis philosophicisque libris nmn- 
quam memoratur, octies autem in epistulis. Haud ita 
multis igitur annis ante a. 52., quo libri de legibus orti 
sunt, — nam aliquantulum temporis inter duo opuscula 
interesse apparere ex Attici verbis ,lucus quidem ille et 
haec Arpinatium quercus agnoscitur saepe a me lectus 
in Mario^ (de legg. I. 1. 1.) — carmen compositum esse 
Hauptius iudicat, fortasse recte conicere Corradum (1. c. 
p. 296. = p. 262. Ern.) annum 56., postquam Cicero ex 
exsilio Romam redierit. Corradus enim existimat, hoc 
carmen Ciceronem significare, cum scribat a. 56. ad 
Att. IV. 5. l.sq. ,ain tu? an me existimas ab uUo malle 
mea legi probarique quam a te? cur igitur cuiquam misi 
prius? Urgebar ab eo, ad quem misi, et non habebam 
exemplar. Quid? etiam — dudum enim circumrodo, 
quod devorandum est — subturpicula mihi videtur esse 
TtaXivqjdla . . . / Sed etiamsi carmen in celebrandum 
Marium compositum a. 56., quo ab optimatibus ad Caesaris 
partes transibat Cicero, Tcahvcpdla quodammodo appellari 
poterat, tamen vix tara turpis TiaXLvq^dia erat, ut illum 
puderet eam ad Atticum familiarissimum mittere. Apertior 
et gravior et ad Caesarem ipsum relata revocatio fuisse 
videtur (cf. ibid. ,dices, ea te monuisse, suasisse, quae 
facerem, non etiam ut scriberem e. q. s.^ ibid. ,sed tamen 
modici fuimus vTtod^eaei^ ut scripsi. Erimus uberiores, 
si et ille libenter accipiet^). 

Neque etiam illae causae, quibus Hauptius commo- 
tus Marium ad posteriorem Ciceronis aetatem revocat, 
omnino stabiles esse mihi videntur. Nam etiamsi non 
verisimile est inter ipsum Mari saevum imperium 
carmen ortum esse, tamen meo quidem iudicio fieri 
potuit, ut intra proximos annos scriberetur. Mario enim 
mortuo et eius satellitum minimum quattuor milibus a 
Sertorio concisis inter tres continuos Cinnae consulatus 

pax quodammodo restituta et memoria scelerum anni 87. 
aliquanta e parte exstincta est (cf. Mommsen. Histor. , 
Kom. 5 V. II. p. 320.). Praeterea, ut notum est, publica 
multorum caedes facilius quam privata singulorum occisio 
ignoscitur. Neque etiam ofFendendum esse mihi videtur, 
quod in illo prooemio Cicero ad poema iam in adulescentia 
conscriptum recxirrit: nam cum eius argumentum e Eo- 
manorum ipsorum rebus depromptum de viro excellen- 
tissimo ageret, fieri non potuit, quin diutius in Eoma- 
norum animis et memoria haereret, neque mirandum est, 
quod posteriore etiam tempore circa a. 52. Ciceronis 
adversarii, id quod initium librorum de legibus docet, 
carmen illud adhibebant, ut de eius auctoritate et gloria 
detraherent. Id quoque monendum est, quod Cicero 
ipse semel atque iterum in scriptis suis ad Aratea re- 
currit, quae haud ita magni aestimanda ipsa quoque in 
adulescentia conversa sunt. Accedit quod Cicero adu- 
lescens et post usque ad consulatum populari causae 
studebat, quippe qui non ignoraret, se, cum ignobili loco 
natus esset, honores in re publica non nisi populo ad- 
iuvante, qui magistratus crearet, consecuturum esse. 
Praeterea erat popularis propinquusque Mari, et quanta 
admiratione victoris Cimbrorum patriaeque conservatoris 
totam per vitam imbutus fuerit, permulti loci ex scriptis 
eius testimonio sunt. Atque etiam errores illi Mari et 
casus mirifici imprimis adulescentis ingenium oblectasse 
et ad versus faciendos allexisse iudicandi sunt. Deinde 
si carmen inter a. 56. et 52. conscriptum est, suspicio 
quodammodo movetur, quod eius in epistulis permultis 
ex illis annis in tribus earum corporibus exstantibus 
nusquam mentio fit Nec vero scio an in prooemio illo 
librorum de legibus Cicero ipse leviter significet Marium 
se adulescentem composuisse, cf. I. 1. 4. ,sed tamen non- 
nulli isti, Tite noster, faciunt imperite, qui in isto 

periculo non ut a poeta, sed ut a teste veritatem exi- 
gant^ Bakius quidem (1. c.) voce ,periculo' offensus 
mavult legere ,in isto miraculo^* iudicat enim, verba 
statim insequentia ,nec dubito quin idem et cum Egeria 
coUocutum Numam et ab aquila Tarquinio apicem im- 
positum putent^ satis ostendere, Ciceronem Attico respon- 
dentem non de toto carmine, sed de uno illo augurio 
dicere. Sed hoc non rectum esse mihi videtur. Atticus 
enim profectus ab illo augurio ad extremum dicit, non- 
nuUorum sententia non augurium modo, sed multa alia 
quoque in Mario ficta videri. Necesse igitur est, Ciceronem 
respondentem contra illud generale quoque crimen se 
defendere, id quod facit enuntiato ilio ipso, in quo voce 
,periculo^ totum carmen significat. Tum demum verbis 
,nec dubito quin . . . / recurrit ad illud singulare de 
augurio crimen, unde tota disceptatio profecta est. 

Wyttenbachius eadem ut videtur causa atque Bakius 
commotus iam prius pro ,periculo* proposuerat ,versi- 
culo% quod etiam magis quam iilud ,miraculo^ displicet. 
Alii, ut totum carmen illo enuntiato significaretur, non- 
nullorum deteriorum codicum scripturam ,opusculo^ in 
textu posuerunt. At ,periculo^ omni modo sententiae 
satisfacere mihi videtur. ,Periculum^ (ab eadem stirpe 
ductum atque, periclitor^ ,experior^, ,experimentum^ ,6rae- 
cum jTieiQav^ cf. Ascon. in divin. in Caecil. 8. 27. ,peri- 
culum aTto rrjg ^eiQag, tentamentum^) ut vox ,experi- 
mentum^ actionem ipsam conandi indicat et saepius ita 
cum verbo faciendi coniunctum usurpatur (,Versuch 
machen^) cf. Terent. Cic. Caes. Quam vim haec vox 
de legg. I. 1. 4. quoque habet, sed ita, ut non actionem 
ipsam significet, sed id quod periclitandi causa ortum 
est, ut nostrum quoque ,Versuch* has duas partes agit 
(cf. ,munitio', ,substructio^ etc). De illo autem carmine 
,periculi^ vocabulum dictum indicium mihi esse videtur. 

praesertim pronomine ,isto' adiecto, illum ipsnm poema 
adulescentiae suae attribuere. Nam meo quidem sensu 
maturiore aetate si Marium scripsisset, neque periculum 
nondum elaboratum in volgus edidisset, neque, si per- 
politum limitatumque divolgasset, appellasset periculum. 
Aliter autem, ut mihi videtur, res se habet, quod de 
carmine in aduiescentia orto vocabulo periculi utitur. 
Itaque ego quidem ad sententiam inclino, carmen ab 
adulescente Cicerone conditum esse. 

Quo autem anno scripserit, accuratius diiudicari 
non potest, sed generaliter, ut mihi videtur, si modo 
scripsit adulescens, spatium inter a. 86. et 83., i. e. inter 
Mari mortem et Sullae ex bello Mithridatico reditum 
statui potest. Post enim reditum inter consulatum dicta- 
turamque eius vix Cicero Marium carmine celebrasse 
putandus est, ut iam Corradus (1. c. p. 289. = Ern. 
p. 256.) recte iudicat. Nam etsi concedendum est, Cice- 
ronem post SuUae reditura libertate animi quadam usum 
esse, ut apparet ex causis pro Sex. Koscio Amerino et 
pro Arretina quadam muliere (cf. pro Caecina 33.97.) 
actis, tamen versibus in adversarium vehementissimum 
compositis SuUam acrius provocaret necesse erat, quam 
ut non grave periculum subiret, quod eum non facturum 
fuisse arbitror. A. 86 — 83. autera, dum Sulla abest in 
Graecia, multo minus metuendura erat. Nam spes erat, 
bellum Mithridaticum gravissimum periculosissimumque 
futurum esse et fortasse SuUam, ut tres illos priores 
duces, Oppium, Cassium, Aquilium oppressum iri. Parvo 
enim cum exercitu in Graeciam transierat, Mithri- 
dates autem ingentibus copiis Graeciam obtinebat, et 
Athenae multos per menses obsessae ostendebant, Ro- 
manos hostibus vix pares esse. Neque etiam Sulla, 
donec aberat, ullo modo discordiarum inter optimates et 
popuiares intercedentium particeps factus est. Ita igitur 

Ciceroni nullo gravlore periculo instante inter a. 86. et 
83. carmine Marium nobilitare licuit. 

Scaevolam autem illum puto esse augurem. Dru- 
mannus quidem quattuor locis (1. c. v. V. p. 221; 225; 
226; V. VI. p. 351.) eum iam a. 87. mortuum esse 
dicit, sed nuUo quattuor locorum testimonium aflfertur 
et vix a quoquam aflferri potest. Extremus nuntius, 
quem de augure accipimus, ad a. 88. spectat, ex eodemque 
illo nuntio id quoque apparet, illum maxime Mari par- 
tibus favisse : eo enim anno vehementissime in senatu 
repugnavit, quin Marius hostis iudicaretur; cf. Valer. 
Maxim. III. 8. 5. ,Ceterum ut neminem ei praetulerim, 
ita Q. Mucium Scaevolam augurem merito comparaverim. 
Dispulsis prostratisque inimicorum partibus Sulla occupata 
urbe senatum armatus coegerat ac summa cupiditate 
ferebatur, ut C. Marius quam celerrime hostis iudicaretur. 
Cuius voluntati nuUo obviam ire audente solus Scaevola 
de hac re interrogatus sententiam dicere noluit. Quin 
etiam truculentius sibi instanti Sullae ,licet, inquit, mihi 
agmina militum, quibus curiam circumsedisti, ostentes, 
licet mortem identidem miniteris, numquam tamen efficies, 
ut propter exiguum senilemque sanguinem meum Marium, 
a quo urbs et Italia conservata est, hostem iudicem.* 
Quo anno Scaevola priores octavi vitae decennii annos 
ingressus erat. Nam natus est fere a. 160, ut patet e 
libro de republica I. 12. 18: anno enim 129., quo ille 
dialogus factus esse fingitur, ,iam aetate quaestorius^ i. 
e. fere triginta annos natus erat Nec vero quidquam 
obstat, quin putemus, augurem, quamquam iam a. 88. 
debilis senex erat, tamen complures etiam annos vixisse, 
ita ut tum etiam, cum Cicero carmen illud scripsit, inter 
vivos esset. 

Quibus omnibus de causis mihi quidem haud ita 
incredibile esse videtur, ,Marium* a Cicerone etiam in 

adulescentia in eaque inter a. 86 — 83., i. e. inter Mari 
mortem et Sullae ex Graecia reditum compositum esse. 
Carmina quae adhuc tractavi, sive quod ad Grae- 
corum exempla recurrunt sive quod apud Ciceronem 
ipsum indicia quo tempore sint confecta inveniuntur, 
eius adulescentiae attribui. Venimus nunc ad carmina 



Carmina 
poBteriore 

posteriore eius aetate post reditnm ex Graecia Agiflque aetate a 

Cicerone 
COnCllta. composita. 



Ac primum quidem de carmine quod inscriptum 
erat jLimon^ agere mihi liceat. Cuius poematis nullum 
nisi unum testimonium occurrit apud Suetonium in vita Limon. 
Terenti 5., ubi haec leguntur: ,Cicero in Limone hac- 
tenus laudat: 

,Tu quoque qui solus lecto sermone, Terenti, 
conversum expressumque Latina voce Menandrum 
in medium nobis sedatis motibus affers, 
quiddam come loquens atque omnia dulcia miscens.^ 
IfonnuUi nomen ,Limon* mutant. Velut Andr. 
Schottius (,nodi Cicer.^ 1. III. c. 10 p. 352.) mavult legere 
,in Libone^, ita ut carmen ad Terentium Libonem quen- 
dam Fregellanum spectet, Ungerus (,subsicivorum capita 
tria* Brandenb. Nov. 1854. p. 3.) proponit ,in Lino.* Sed 
omnino non mutandum est. ,Limon^ saepius libros in- 
scriptos fuisse testantur Plinius (N. H. praef. § 24.) et 
Gellius (N. A. praef. § 6.), qui ibidem multa alia similia 
et Graeca et Latina nomina afferunt. Praeterea Pamphilus 
grammaticus Alexandrinus (cf. Suidas s. v. Ila^cpLlog) 
opus illo titulo praefixo conscripsit. A Eomanis nomen 
illud receptum ad verbum voce ,prati^ redditum est, cf. 
Gell. L c, et Suetonium notum est maius quoddam 
opus ita inscripsisse. Ut ex vi verbi, l€if.i(jov^ vel, pratum* 
coniciendum est, talium librorum argumentum diversi 
et varii generis erat (cf Suid. 1. c. de Pamphili libro: 
^eavL di tcoi-^IXcov 7teQio%Yi^), Neque improbabile est, 

quod Tanaquil Faber suspicatus est, Ciceronis carmen 
illud epigrammata in viros excellentes complexum esse. 
Num Caesari in illis versibus in Terentium com- 
positis, quos Suetonius 1. c. ponit: 

,Tu quoque, tu in summis, o dimidiate Me- 
nander e. q. s.^ 
Ciceronis versus, ut Nobbius 1. c. (p. 1047.) vult, ante 
oculos obversati sint, valde dubium est. Verisimilius 
autem est, Ausonium in Protreptico, ut idem vir doctus 
(1. c.) putat, Ciceronianorum versuum recordatum esse, 
cum simili exordio usus de eodem poeta dicit: 

,Tu quoque, qui Latium lecto sermone, Terenti, 
comis et adstrictus percurris pulpita socco, 
ad nova vix memorem diverbia coge senectam/ 
Non praetermittam , EeifFerscheidium dubitantem, 
num M. Tullius Limonem scripserit, causa non allata, 
Quinto fratri carmfen addicere malle (cf. Sueton. rell. 
ed. Keiffersch. p. 426. adn., ibid. (n indice p. 560. s. 
V. Q. Cicero). Sed mihi haec ratio dubitandi non pro- 
babilis esse videtur. Eodem iure in omnibus ceteris 
M. TuUi carminibus, quae ab eo composita esse non 
apud ipsum testimonia occurrunt, sed praenomine non 
adiecto apud ^alios scriptores, dubitare licet, num Mar- 
cus carminum sit auctor: meo quidem iudicio omnibus 
locis, ubi Cicero praenomine omisso appellatur, is Ci- 
cero inteliigendus est, qui est in litteris Romanis ut 
ita dicam Cicero z«t* b^oxt^v. Si res aliter se haberet, 
Suetonius et ceteri, ne legentes errarent, certe praenomen 
addidissent. Nec vero mirum esse potest, quod Cicero 
versus in Terentium fecit: nam quanti eum aestimaverit, 
vel inde apparet, quod fere tricies ex eo versus in scriptis 
suis affert. 

Quo tempore Limon scriptus sit, statui non potest. 
Fortasse etiam adulescens Cicero composuit, ut Middle- 

tonius (,the history of the life of M. Tullius Cicero/ 
2 Basil. 1790. v. I. p. 16.) et Heusdius (1. c. p. 49.) 
volunt. Sed argumenti ratione habita nescio an matu- 
riore aetate sit ortus. Fortasse — sed nil nisi suspicio est 
argumentis non firmanda — carmen illud epigrammata 
imaginibus excellentium virorum apposita continuit, quibus 
Cicero Amaltheum in praedio Arpinati circa a. 60. con- 
stitutum Attici exemplum secutus ornasse videtur (cf. 
ad. Att. I..16. 15; II. 1. 11.; II. 7. 5.). 

Praeterea posterioribus annis Musa suis ipsius ra- 
tionibus consiliisque obnoxia facta duobus carminibus 
res suas ipsius celebravit. Ac primum de illo carmine 
dicendum est, quo consulatum suum descripsit. 

Anno 63. circumacto Cicero, ut erat plenus ambi- ^e consuiatu 
tionis gloriaeque avidus, sumraa cupiditate inoensus erat, 
ut splendor consuJatus sui, quem Curio arto&eiooLv vo- 
cabat (cf. ad Att. I. 16. 13.), quo nihil magnificentius 
apud homines esse ipse profitetur (cf. ad Att. I. 19. 10.), 
ad immortalitatis memoriam consecraretur. Quod ut asse- 
queretur, ab amicis ut de rebus a se in consulatu gestis 
scriberent petivit, sed a plerisque frustra, ut videtur. 
Archias, poeta araicus, promisit quidem, carmen se con- 
diturum esse, idque inchoavit (cf. pro Archia 11. 28; 
12. 31.), finivisse autem non videtur (cf. ad Att. I. 
16. 15. ,. . . . cum Archias nihil de me scripserif).* Neque 
etiam Chilius poeta desiderio Ciceronis satisfecit (cf. ad 
Att. I. 16. 15.). Epigramraata illa, quae Atticus in 
illustres viros, inter eos in Ciceronem, composuerat ad 
ornandum Amaltheum (cf. ad Att. I. 16, 15.), gloriam 



meo. 



*) Heusdius (1. c. p. 53.) iudicat, Archiam detrectato primum 
opere exorari se taudem passum esse, sed non assentiendum est; 
nam epistula ad. Att. 1. 16. a. 61. (cf. epp. Cicer. sel. ed. Fr. Hofmaun. 
» Berol. 1879 v. I. p. 29. adn. ad ep.ad Att. 1. 16.) scripta est post 
orationem pro Archia a. 62. habitam. 

non satis in orbe terrarum divolgare potuerunt. Quibus 
de causis ipse cupiditatem laudis gloriaeque, quas sum- 
mam mercedem laborum periculorumque omnium esse 
existimabat (cf. pro Archia 11. 28.), satiare constituit 
idque vario modo. Primum enim fere initio anni 60. 
commentarium de consulatu suo lingua Graeca conscripsit 
et volgavit (cf. ad Att. I. 19. 10.; quae epistula a. 60. 
Id. Mart, ut sub finem adscriptum, missa est; ad Att. 
I. 20. 6; II. 1. 1; Plut. Crass. c. 13; Caes. c. 8; Cass. 
Dio 46. 21. 4.). Deinde eodem illo anno 60. in Latino 
commentario componendo occupatus erat (cf. ad Att. I. 
19. 10.), sed aut non confecisse aut non edidisse videtur; 
nullum enim testimonium de eo alibi occurrit, neque 
etiam meo quidem sensu, si eum illo tempore publici 
iuris fecisset, a. 56. in epistula ad Lucceium (ad fam. 
V. 12. 8.) scribere potuit: ,cogar fortasse facere, quod 
nonnuUi saepe reprehendunt : scribam ipse de me, raul- 
torum tamen exemplo et clarorum virorum (sc. com- 
mentarium Latinum, de quo tota illa epistula est).^ (cf. 
epp. Cic. sel. ed. Pr. Hofmann v. I. p. 101. adn. ad ep. 
ad fam. Y. 12. 8.). 

Praeterea versibus iisque hexametris, ut fragmenta 
ostendunt, consulatum illustravit. Confectum est hoc 
carmen a. 60. post mensem Martium. In epistuJa enim 
ad Att. I. 19. Id. Mart. scripta § 10. indicat poema 
se conditurum esse, in epistula autem ad Att. II. 3. 
brevi ante mensem Januarium anni 59. missa (cf. § 3. 
,venio nunc ad mensem Januarium e. q. s.^) iam nonnuUi 
versus afferuntur (§ 3), quos illi poemati, etsi non apertius 
significatur, attribuendos esse apparet, qua de re omnes 
viri docti inter se consentiunt. Unde Baehrius autem 
(hist. litter. Eom. v. I. p. 438.) concludat, versus initio 
Graeca, post autem Latina lingua compositos esse, per- 
spicere non possum: ipse testimonium non ponit. 

Inscriptum erat carmeii jde consulatu meo* vel 
similiter. Errat Leutschius (Zeitschr. f. d, Altertums- 
wissensch. 1834. p. 161. adn. 16.), cum negat, tale 
nomen usquam inveniri. Quintus enim frater de div. 
I. 11. 17., cum versus affert, disertis verbis utitur ,in 
secundo de consulatu* ; praeterea Tfonius, cum nonnuUos 
versus ponit, dicit: ,Cicero in consulatu suo* (p. 202. 22.) 
et ,idem consulatus sui lib. 11.^ (p. 204. 8.). 

Divisum fuisse videtur poema in libros tres. Aperto 
quidem testimonio non affirmatur, apte autem totum 
carmen finire mihi videtur conclusio tertii libri, quam 
Cicero ipse in epistula ad Att. II. 3. 3, affert: ,me yMxa- 
zAetg*) mea illa commovet, quae est in libro tertio 
jinterea cursus quos prima a parte iuventae 
quosque adeo consul virtute animoque petisti, 
hos retine atque auge famam laudesque bonorum.* 
Praeterea tres libri consulatus apte respondent 
tribus libris poematis ,de temporibus meis^ inscripti, de 
quo infra dicendum erit. 

Exstant haud ita multa fragmenta aliique loci ad 
hoc carmen spectantes, ita ut de dispositione rerum pauca 
tantum conicere possimus. Initio primi libri illud omen 
consulatus futuri narratum esse videtur, quod factum 
est Terentiae auctore Servio ad Verg. Ecl. VIII. 106: 
,sponte sua / sine igne subito ex ipsis cineribus flamma 
emersit. Hoc uxori Ciceronis dicitur contigisse: cum 
post peractum sacrificium' libare vellet in cinerem, ex 
ipso cinere flamma surrexit, quae flamma eodem anno 
consulem futurum ostendit eius maritum, sicut Cicero in 
suo testatur poemate.' — Deinde in libro primo finxisse 



*) xarayleis probabiliter emendavit Tarnebus. Codd. habent 
y.araxoeais vel xaraais\ similiter corruptum est xarayleis ad Att. IX. 
18. 3, in xaraxis. 

Cicero videtur se in concilium deorum advocari, ubi 
Juppiter ei ostendebat, quanta pericula patriae instarent, 
et Minerva, quibus artibus patriam servare posset, cf. 
Sallust. in M. Tullium invect. II. 3. ,. . .Cicero se dicit in 
concilio deorum immortalium fuisse, inde missum huic 
urbi civibusque custodem.^ ibid. IV. 7. ,sed quid ego 
plura de tua insolentia commeraorem? Quem Minerva 
omnis artis edocuit, luppiter optimus maximus in con- 
cilium deorum admisit.^ Quintilianus inst. orat. XI. 1. 24. 
,non desierunt carpere maligni 

,cedant arma togae, concedat laurea linguae^ 
et 

,0 fortunatam natam me consule Komam^ 
et lovem illum, a quo in concilium deorum advocatur, et 
Minervam, quae artes eum docuit^ In love et Minerva 
tali modo adhibendis poeta imitatus est quaedam exempla 
Graeca testimonio Quintiliani, qui 1. c. pergit ,quae sibi 
ille secutus quaedam Graecorum exempla permiserat.^ 
Manifestum est hoc referendum esse ad lovem et Mi- 
nervam, non recte Heusdius (1. c. p. 55.) his verbis nixus 
totum carmen ad Graecorum exemplum conditum esse 
iudicat. Quos autem scriptores Graecos Cicero imitatus 
sit, statui non potest. At Baehrius (Heidelb. Jahrb. der 
Litterat. 1847. p. 355.) existimat, illa Quintiliani de love 
et Minerva verba, quod in iis vestigia hexametrorum 
inveniri non possint, ea de causa ex aliis carminibus 
deprompta esse. Sed cuius alius generis versus in loco 
illo lateant et cui ali carmini delegandi sint, vir doctus 
non dicit vixque quisquam dicat. Meo quidem iudicio 
aptissime iUa verba ad idem de consulatu carmen revo- 
cantur. Soluta autem oratione usus est Quintilianus, 
non vincta, ut brevi ante, quod illae duae in Olympo 
res, ut manifestum est, compluribus versibus continebantur 
verebaturque, ne longus esset: antea singulos tantum 

versus attulerat.*) Ceterum ei hoc% loco ante oculos 
versata esse mihi videntur illa ex invect. Sallust. in Cic. 
(IV. 7.), quaesupra positasunt: nam non solum eaedem 
res, sed etiam paene eadem verba occurrunt. Declama- 
tionem autem illam a Quintiliano habitam esse Sallu- 
stianam apparet ex inst. orat. IV. 1. 68; IX. 3. 89. 

Secundo in libro Urania Musa (cf. de div. I. 11. 
17—13. 22; ibid. 11. 20. 45; Lactant instit. divin. III. 
17. 12. sqq.) longiore oratione, quae praecipue initio 
condita erat philosophica sapientia, Ciceronem admonuit, 
prodigia, quae atrocitates a. 63. futuras indicassent, 
exitum habuisse. Falso, ut ex ipsis versibus patet, arbi- 
tratur Heusdius (1. c. p. 54. sq.), Uraniam explicasse, 
quibus prodigiis res futurae nuntiarentur, non res factae 
nuntiatae essent. 

In tertio ]ibro ibique in exitu, ut verisimile est 
(cf. supra p. 31.), Calliope Ciceronem hortata est (cf. 
ad. Att. II. 3. 8), ut eadem via, quam iam ab adule- 
scentia initam in consulatu progessus esset, cetera quoque 
aetate usque ad vitae finem pergeret. 

Qui loci praeterea mea quidem sententia ad hoc 
carmen speetent, cum viri docti de nonnuUis, quo re- 
vocandi sint, inter se discedant, breviter enumerare 
mihi liceat. 

Non. p. 202. 22. ,census', generis masculini, neutri 
Cicero in consulatu suo: 

,quorum luxuries f fortunata**) censa peperit.' 

Non. p. 204. 8. ,Idem consulatus sui lib. 11. 
,atque animo pendens f noctu ***) eventa timebat.' 



*) idem respondendum est Spaldingio, qui (ed. Quintil. ad 1. 
c.) miratur, cnr Qointilianns, po8tqaam brevi ante daos versas ad 
Yerbum posueiit, subito prosa Tersaum argumentum reddat. 
**) Quicheratias: ,fortanam et censa peredii* 
***) lunius: ,nocturna*. 

3 

Cic.in Pison. 29. 72. sqq; de off.I. 22.77; Pseudosall. 
in Cic. 3. 6; Quintil. XI. 1. 24: 

,cedantarmatogae,concedatlaurealaudi^[V^el,linguae'*]. 

PhiUpp. II. 8. 20; Pseudocic. in Sall. 2. 7; Serv. ad 
Yerg. Aen. I. 1. initium versus eiusdem: 

,cedant arma togae.* 

Ad eundum versum spectatur Cic. ep. ad fam. 
XII. 13. 1. f,est 6nim tua toga omnium armis felicior*) 
et Plut. comp. Dem. et Cic. 2. (,c5g xa onXa edet tjj 
Tri^evvci) y,ai vrj yXvjTTrj rriv d-Qiaix^rA/fiv VTtSiKeiv daq)vriv^). 

Tantulum quamquam servatum est, tamen satis 
claret, Ciceronem omni magnificentia omnique splendore 
res perfudisse seque ipsum potius heroa inter deos quam 
inter homines consulem finxisse. Quae arrogantia fieri 
non potuit, quin vehemeuter offenderet, impiimis autem 
et ab aequalibus, ut a Pisone et Antonio, et poste- ' 
rioribus temporibus ei versus ille 

jCedant arma togae, concedat laurea laudi* 
opprobrio dabatur, quo gloriabatur se non vi aut 
armis, sed bona cum pace coniurationem exstinxisse. 
Quippe omnium memoria tenebatur, eum ferro idque om- 
nino contra legem quinque illos coniuratos, qui in car- 
cerem coniecti erant, a vita removisse. Cicero ipse non 
minus quam ter quod illo versu dixerat in scriptis suis 
tueri conatus est, cf. in Pis. 29. 72. sqq; Philipp. II. 
8. 20; de off. I. 22, 77. Praeterea in controversia in 
Sallustium 2. 7. illum versum defendens fingitur. 
De tempori- Deuuo ut vcrsus dc so ipso Cicero faceret, causa 

bus meis. ^ ' 

erat exsilium reditusque. Anno enim 57. Eomam re- 
vocatus summopere optabat, ut huic quoque aetatis 



*) Cic. in Pis. 30. 74 omnes codd., de off. I. 22. 77. meliores 
codd. habent ,laudi.' — Pseudosall. in Cic. 3. 6., Quintil. XI. 1. 24. 
(Plut. comp. Dem. et Cic. 2.) ,linguae^, cf. Heusinger. ed. Cic. de 
off. ad 1. c. 

suae spatio monumentum statueretur, sive ut amico- 
rum qui reditum effecerant merita celebrarentur, sive 
ut ipse a calumniis inimicorum purgaretur, sive ut 
splendor reditus a Brundisio per Italiam usque in Urbem 
nobilitaretur. lam a. 56. Lucceium historicum longiore 
epistula (ad. fem. V. 12.), quae tota de hac re est et 
quam ipse ad Att. lY. 6. 4. ,valde bellam' esse scribit, 
blande quodammodo adiit, ut singulari libello tempus ab 
initio coniurationis Catilinariae usque ad reditum ex 
exsilio describeret (cf. § 2 ; § 4.) idque ita, ut amori plu- 
sculum quam concederet veritas largiretur (cf. § 3.), id 
quod plane ingenium Ciceronis declarat. Ipse quidem 
opprobriis commotus, qi^ae editis commentario Graeco et 
poemate de consulatu in eum coniciebantur, dubitasse 
videtur de se scribere: minorem esse fidem et auctori- 
tatem expertus erat (cf. § 8.). Lucceius quamquam 
promisit se voluntati amici obsecuturum esse (cf. ad 
Att. IV. 6. 4; 9. 2; 11. 2.), tamen librum scripsisse non 
videtur. Ita evenit ut Cicero, ut iam a. 60., tunc rursus 
quod alii ei gratum facere nolebant ipse facere cogeretur, 
narravitque exsilium reditumque versibus. 

Inscriptum erat carmen, quod ipsum quoque ut 
illud de consulatu tres libros continebat (cf. ad fam. I. 
9. 23.), ,de temporibus meis' vel similiter (cf. ad fam. 
I. 9. 23.). Tempora hic intelligenda sunt tempora mise- 
riarum calamitatumque, i. e. exsilium (reditusque). Si- 
militer posita est vox a Cicerone pro Sest. 58. 123; ad 
fam. I. 6. 2. Facile autem intellectu est, lene iUud et 
pareum nomen Ciceroni magis placuisse quam exsilii vel 
aliud eiusmodi nomen gravius et acerbius. 

At haud ita pauci viri docti ut G. I. Vossius, 
Fabricius, Middletonius, Spaldingius, Handius, Orellius, 
Nobbius, Leutschius, Baiterus & Kayserus, C. F. W. 
Muellerus iudicant hoc carmen idem esse atque illud de 

3* 

consulatu suo. Alii ut Paul. Manutius, A.ndr. Pabricius, 
Tunstallus, Drumannus, Heusdius, Suringarius, Baehrius, 
Teuffelius arbitrantur duo carmina intelligenda esse. 

Proficiscendum est in hac quaestione ex epistula 
Ciceronis a. 54. ad Lentulum missa, qui praeerat Ciliciae 
provinciae a. 56 — 54., (ad fam. I. 9.); ibi scribit (§ 23.) 
haec: ,Quod rogas, ut mea tibi scripta mittam, quae post 
discessum tuum scripserim: sunt orationes quaedam.... 
Scripsi etiam versibus tres libros de temporibus meis, 
quos iam pridem ad te misissem, si esse edendos pu- 
tassem: sunt enim testes et erunt sempiterni meritorum 
erga me tuorum meaeque pietatis: — sed quia verebar, 
non eos, qui se laesos arbitrarentur (etenira id feci parce 
et molliter), sed eos, quos erat infinitum bene de me 
meritos omnes nominare. Quos tamen ipsos . libros, si 
quem, cui recte committam, invenero, curabo ad te perfe- 
rendos.* Gt. I. Vossius quidem cum sciret illud de consu- 
latu carmen iam a. 60. compositum, epistulam autem 
ad fam. I. 9. a. 54. scriptam esse, putat (,de historic. 
Latin.^ Lugd. Bat. 1651. p. 51. sqq.) carmen de consu- 
latu iam ante exsiliura conditura, sed non editum esse; 
post reditum autem vel potius post Lentuli discessum 
revocatum esse ad incudem, ita ut novum posset videri. 
Orellius Ciceronem carmen ,de temporibus meis', non 
,de consulatu meo^ illa in epistula ea de causa vocasse 
arbitratur, quod fuisset tum animo demisso nec coram 
Lentulo glorioso illo ,consulatus^ nomine uti voluisset: 
modestum et generale ,temporum^ vocabulum eum prae- 
tulisse. Sed Vossius et Orellius et omnes ceteri viri 
qui eorum sententiam sequuntur non recte iudicare mihi 
videntur. De retractato carmine iam antea condito, 
quae est sententia Vossi, cogitari non potest. Si enim re- 
tractasset, certe dixisset Cicero non ,scripsi etiam', sed 
,retractavi etiam^ Neque etiam intelligi potest, cur 

carmen de consulatu a, 60. finitum, ut Vossius vult, 
nondum ediderit, sed contra putandus est, ut erat glo- 
riae sitiens, statim postquam confecit publici iuris fecisse. 
Certe iam a. 55., i. e. ante illam epistulam carmen inter 
Romanos divolgatum erat: nam illo anno in oratione in 
Pisonem 29. 72. sqq. defendit versum ab inimicis irri- 
sum ,cedant arma togae, concedat laurea laudi*, qui sine 
ullo dubio et omnium virorum doctorum cum consensu 
illi carmini attribuendus est. Neque etiam rectum esse 
mihi videtur, quod Orellius putat Ciceronem in illa 
epistula demisso animo modesto nomine ,de temporibus 
meis^ usum esse. Non apparet, cur tam afflicto et fracto 
animo fuerit, cum apud Caesarem et Pompeium, qui 
illo tempore in re publica primas partes agebant, summa 
gratia uteretur. Praeterea ex illa epistula satis claret 
in carmine exsilium reditumque tractata fuisse, ita ut 
nomen ,de consulatu^ ineptum esset. Nec vero minus 
displicet, quod Nobbius velle videtur, Ciceronem in 
retractato priore de consulatu carmine et consulatum et 
exsilium reditumque enarrasse (1. c. p. 1051.): nam vix 
credibile est, eum, postquam ante minimum tribus libris 
de anno 63. egit, postea totum temporis spatium ab a. 
63. usque ad a. 57, item in tres libros compressisse ac 
coartasse, Quibus de causis persuasum habeo duo inter 
se diversa carmina statuenda esse. Eepugnat sententiae 
nostrae nullum testimonium nisi adnotatio scholiastae 
Bobiensis ad orat. pro Planc. 30. 74. Ibi Cicero dicit 
Plancio, quod meritus esset de reditu ex exsilio, gratias 
se egisse et in oratione post reditum in senatu habita 
et in carraine. Nam carmen eum in animo habere patet 
inde, quod dicit ,noIo cetera, quae a me mandata sunt 
litteris, recitare: praeterraitto, ne aut proferre videar ad 
tempus aut eo genere uti litterarum, quod meis studiis 
aptius quam consuetudini iudiciorum esse videtur.^ Id 

scholiastes quoque recte adnotat, carmen his verbis si- 
gnificari, errat autem, ut ex iis quae supra exposui ap- 
paret, quod existimat carmen ,de consulatu intelligendum 
esse."^) Cui adnotationi non nimis multum attribuendum 
est neque nostra illa sententia de duobus diversis car- 
minibus labefactatur. Nam notum est, scholia Bobiensia 
saeculo quarto aut quinto composita, etiamsi e parte ad 
Asconium Pedianum recurrere videntur, tamen saepius 
falsa et perversa praebere. 

Einiverat Cicero carmen de exsilio redituque iam 
a. 55., sed dubitabat in publicum edere (cf. ad Att. 
IV. 8b. 3. (a. 55.) ,de poemate quod quaeris, quid si 
cupiat effugere? quid? sinas?^, cf. ad fam. I. 9. 23. ,libros 
de temporibus meis, quos iam pridem ad te misissem, 
si esse edendos putassem^). Causam esse scribit (ad fam. 
L 9. 23.), non quod inimicos timeret, quos parce tantum 
et molliter insectatus esset, sed quod vereretur, ut omnes, 
qui de reditu meriti essent, quorum numerus esset in- 
finitus, satis in carmine nobilitasset. Vera causa nescio 
an fuerit, quod res publicae tum etiam nimis fluctuantes 
ei esse videbantur, quam ut sine ullo periculo illud 
poema edi posse putaret. Quinto tantum fratri clam 
iam a. 55. miserat: huc enim aptissime arbitror revocari 
illa ex ep. ad Q. fr. II. 9. 1. (a. 55.) ,p)aciturum tibi 
esse librum meum suspicabar: tam valde placuisse quam 
scribis valde gaudeo e. q. s.^ A. 54. autem poema iuris 
publici factum esse videtur. lam in illa epistula ad 
Lentulum (a. 54.) promisit, se carmen prima quaque 
occasione data ei missurum esse. Eodem anno Caesar, 



*) Sclioliastae verba sunt: .suffecerat enim de ea oratione 
dixisse, qua vel senatui vel populo gratias egit. Nunc autera et de 
versibus suis facere mentionem videtur, quos intempestivum sit in 
iudiciali dissertatione recitare. Non potuit tamen in totum de iis 
tacere. Nam de consulatu suo scripsit poetico metro.* 

qui tum erat in Britannia, legisse ac comprobasse videtur, 
cf. ad Q. fr. II. 15. 2. (a. 54.) ,quoniam scribis poema 
ab eo (sc. Caesare) nostrum probari^, ad Q. fr. II. 16. 5. 
(a. 54.) ,sed heus tu, celari videor a te. Quomodonam, 
mi frater, de nostris versibus Caesar? nam primum 
librum se legisse scripsit ad me ante.' Drumannus (1. 
c. V. II. p. 335; V. III. p. 322.) negat, hoc loco illud 
carmen , intelligendum esse, quod Caesari minime inter 
omnes mi,ttere ausurus fuisset, sed aliud quoddam poema. 
Sed praeterquam quod Cicero in carraine illo inimicos, 
ut ipse testatur (cf. ad fam. I. 9. 23.), moderate et leniter 
tractavit, eum in Caesarem invectum esse arbitrari non 
necesse est. Jam reditus ex exsilio a. 57. approbante 
Caesare, etsi erat auctor praecipuus Pompeius, factus 
erat (cf. de provinc. consul. 18. 43; in Pis. 32. 80.). 
Discidiis, quae post reditum a Cicerone profecta erant, 
a 56. compositis summa familiaritas insequentibus annis 
inter duos intercedebat. Quae cum ita sint, non verisimile 
est a. 55. Ciceronem in illo carmine calumnias in Cae- 
sarem congessisse, neque quidquam obstat, quin carmen 
ad eum miserit. Quamquam confiteor via ac ratione 
argumentari me non posse, omnes illos locos, quos 
enumeravi, ad hoc poema esse revocandos, cum e parte 
sint tectae tantum significationes, sed tamen id mihi 
verisimillimum probabillimumque esse videtur, quod est 
simplicissimum. Si Drumannum secuti aliter de illis 
locis iudicamus, cogimur alia carmina intelligere, de 
quibus nullo alio loco testimonium invenitur. 

Suringarius (,de Romanis autobiographis' Lugd. Bat. 
1846. progr. gymn. p. 27.) putat carmen de temporibus, si 
umquam a Cicerone in lucem editum sit, certe non vol- 
gatum esse nisi post mortem Caesaris, i. e. a. 44., cum 
librum quendam anecdotum (cf. ad Att. II. 6. 2; XIV. 
14. 5; 17. 6; XV. 2. 2; 4. 3; 13. 3; 27. 2; XVI. 2. 6.) 

eimdem esse persuasum habet atque illud carmen; veri- 
simile autem riro docto esse videtur, carmen omnino 
non a Cicerone ipso, sed post eius mortem publici iuris 
factum esse, cum huc revocet Cassi Dionis verba (39. 10.) 
^^t^Xiov fjiavTOL TL aTcooQYiTOv Gvve&riKe %at eTveyQaipev 
avT(^ (og xoft TteQl tiov eavTOv ^ovXev/LiaTWv ajtO' 
XoyiGiiiov TLva exovTi, HoXXa de d^ xa^ deiva eg m)T0 
%al TteQi ey^elvcov (sc. de Caesare et Crasso) xai TteQi 
aXXcov Tivaiv ovvevrjGe Y,ai dia tovto cpo^riS-eig, firi xai ^wvTog 
avTov e/,(poLTrGr]^ xareaijfiiji^aTO Te avTO Kai 7taQedor/£ 
Tco Ttaidi TtQOGTa^ag ol ^?jr' avaycovai fxr^te drnioGievoat 
%a yeyQaiiiieva, TtQiv av ineTaXXi^rj^ Sed Suringari sen- 
tentia non probabilis est (cf. Baehr. Heidelb. Jahrb. der 
Litterat. 1847. p. 353. sqq.). Anecdotum enim illum 
librum (cf. ad Att. II. 6. 2.) Cicero ,Theopompio genere 
aut etiam asperiore multo^ composuit, in carmine autem 
de temporibus condito moderatius et parcius, ut scimus, 
de inimicis egit. Praeterea carmen iam a. 54. (cf. ad 
fam. I. 9. 23.) confectum erat, ita ut primo quoque 
tempore ad Lentulum mitti posset et a Caesare, ut vide- 
tur, eodem illo anno legeretur, anecdotus autem liber 
a. 44. (cf. ad Att. XIV. 17. 6.) nondum perpolitus erat. 
Atque etiam vix Cassius Dio L c. carmen quod de ex- 
silio redituque agebat appeliare potuit librum ,7teQi tcov 
eavTov ^ovXevjndtcov^ Hic liber igitur et ille anecdotus, 
qui prosa oratione conscripti idem esse et, si omnino 
divolgati sunt, non vivo Cicerone divolgati esse videntur, 
ab iiio carmine secernantur necesse est. 

De dispositione et explicatione rerum in carmine 
de temporibus etiam minus quam de consulatu cognosoi 
potest. Hic quoque Urania inducta esse videtur et 
Juppiter orationem habuit, si quidem recte ad hoc carmen 
referimus ad Q. fr. II. 9. 1. (a. 55.) ,placiturum tibi 
esse librum meum suspicabar: tam valde placuisse quam 

scribis gaudeo. Quod me admones de nostra Urania*) 
suadesque ut meminerim Jovis orationem quae est in ex- 
tremo illo libro : ego veromeminiet illa omnia mihi magis 
scripsi quam ceteris/ Eodem spectare videntur ibid, § 2. 
,si perficiunt, optime. Sin minus: ad nostrum Jovem 
revertemur/ Carmine jam perfecto in secundo ' libro 
Cicero episodium interponere in animo habebat , quo 
Apollo in oonsessu deorum vaticinaretur, qualis Gabini 
et Pisonis, invidiosorum illorum Ciceroni bominum, re- 
ditus ex provinciis futurus esset, cf. ad Q. fr. III. 1. 23. 
{a. 54.): ,itaque mirificum if^^oXiov cogito in secundum 
meorum librorum includere, dicentem Apollinem in con- 
cilio deorum, qualis reditus duorum imperatorum futurus 
esset, quorum alter exercitum perdidisset, alter vendi- 
disset.^ Gabinius enim, qui Syriam provinciam sortitus 
erat, decem miiibus talentum acceptis a. 55. Ptolemaeum 
Auletam exercitu adiuvit inque regnum restituit, Cal- 
purni autem Pisonis inertia atque socordia factum est, 
ut in Macedoniam provinciam, quae ei obtigerat, Thra- 
ciim gentes se effunderent exercitumque Bomanum con- 
ficerent 

Fragmenta ex carmine ,de temporibus meis* non 
exstant praeter unum fortasse illum versum 

,0 fortunatam, natam me consule Romam/ 
qui non minus recte illi poemati de consulatu adscribi 
potest, cum nusquam in utro carmine positus fuerit signi- 
ficetur. In hunc versum praeter cacophoniam homoeo- 
teleuti, quam Quintilianus inst. orat. IX. 4. 41. repre- 
hendit, adversarii non minus quam in illum ex consu- 
latu propter arrogantiam Ciceronis invecti sunt. Cavil- 
latur illa verba Juvenalis X. 114. sqq. et scriptor in- 
vectivae Sail. in Cic. 3, 5., affert praeterea Diomedes 



*)codd habent ^de non curantia/ ,no3tra Urania* est vetasta oorrectio. 

II. p. 466. 1. Cicero defendens in invectiva in Sall. 2. 7. 
fingitur. 

Non praetermittam, C. F. W. Muell^rum (ed. Cic. 
P. IV. V. III. p. 397.) locos illos ex epp. ad fam. I. 9. 
23; ad Q. fr. II. 13. 2; II. 15. 5; schol. Bob. in orat. 
pro Planc. 30. 74. mire quodammodo componere cum 
locis, qui ad commentarium Graecum referendi sunt. 
Claret commentarium illum Graecum soluta oratione 
scriptum non idem esse posse atque illa carmina Latina 
de consulatu et exsilio composita. 
poema de Alio carmino epico Caesaris expeditionem Britan- 

Caesaris _^ 

expeditione uicam Ciccro illustravit. lis enim quae inter triumviros 

Britaimica. 

Lucae a. 56. convenerant divolgatis, unde apparuit, eos 
rursus artius inter se iunctos esse, Caesaris adversarii 
qui ad illud tempus fuerant magna e parte studebant 
in gratiam cum eo redire, cum multi tum Cicero, qui 
etiam paulo ante mense Aprili ad senatum rettulerat, ut 
agrorum divisiones quas ille in Campania instituerat re- 
censerentur. Ipse in ep. ad Att. IV. 5, 3. (a. 56.) haud 
ita honorificum nomen asini sibi imponit, quod ad illud 
tempus tam inconsulte et temerarie se gesserit. Primum 
testimonium se Caesaris partes sequi publice edidit 
oratione ,de provinciis consularibus^ mense Maio habita, 
qua legem illam Treboniam ut Caesari imperium in 
Galiia in quinque annos prorogaretur adiuvit. Fortasse 
hanc orationem, ut Mommsenius (hist. Kom. ^v. III. p. 
309. adn.) vult, Cicero in animo habet in ep. ad Att. 
IV. 5. 1. (a. 56.), quem locum iam supra (p. 22.) attuli. 
Non autem probabilis esse mihi videtur sententia Tun- 
stalli, qui (ep. 102.) putat, vocabulo Tiahvqjdla significari 
carmen ad Caesarem missum. Vix enim credibile est, 
Ciceronem rem, quae ipsi, ut iile locus in epistula testa- 
tur, molestissima et gravissima erat, explicasse versibus. 
*" -^^erea ex ep. ad Q. fr. II. 15. 2. (a. 54.) conici 

potest, Ciceronem usque ad illud tempus uondum car- 
men ad Caesarem misisse. His iisdem causis fortasse 
commotus Tunstallus inclinat magis se ad sententiam, 
carmen ad Pompeium, non ad Caesarem missum esse. 
Sed a Pompeio veniam petere non opus erat, quippe 
cum iam complures per annos ei cum illo summa 
concordia intercederet. naXivi^dia autem vocabulum 
non necesse est, ut Tunstallus arbitrari videtur, car- 
men indicet, sed est etiam soluta oratione facta revo- 
catio, ut ad Att. VII. 7, 1. ,mihi autem nulla de eo (sc. 
Dionysio) TtaXivifdia datur propter superioris epistulae 
testimonium/ Paulo diversam vim habet vox ad Att. 
II. 9. 1. ,quarum (sc. orationum) exspecta divinam 
7taXivii)8iav^, ubi est idem atque ,retractatio.* 

Notum est quam benigne revocatione facta Cicero 
a Caesare exceptus et quanto favore insignitus sit. 
Epistulae illis annis scriptae satis testimonio sunt, quanta 
familiaritas inter duos intercesserit, cf. exempli causa ep. 
ad Q. fr. III. 1. 18. (a. 54.), ubi Cicero scribit ,ille mihi 
secundum te et liberos nostros ita est, ut sit paene par.' 
Itaque mirum videri non potest, quod Quintus frater, 
qui a. 54 — 52. legatus Caesaris in Gallia et Britannia 
erat et ipse quoque ab illo omni modo honorabatur, 
epistula quadam Marcum a. 54. hortatus est, ut illi ali- 
quo modo memoriae beneficiorum gratae et animi erga 
eum pii testimonium praeberet (cf. ad Q. fr. II. 15. 2.). 
Qua epistula accepta Cicero, cum consentiret iam pridem 
Caesari officio aliquo gratiam se referre oportuisse, acrius 
festinando quod praetermiserat expleturus constituit car- 
mine epico illius expeditionem Britannicam celebrare. 
Prius autem plenius de Britannia ut scriberet pe- 
tivit a fratre, ut materiam carminis haberet idoneam.*) 



*) cf. ad Q. fr. II. 15. 2., quae epistula a. 54. non ante mensera 
Inninm (cf. § 1.) scripta est: ,facis tu quidem frateme, quod me 

Drumannus quidem l. c. v. III. p. 322. existimat, 
Ciceronem non Britannicam expeditionem, sed universas 
Caesaris res gestas, alio autem loco (v. VI. p. 683.) non 
universas res, sed Galliam subiectam illo carmine cele- 
brasse; sed errat duobus locis, ut epistula illa docet. 

At iam in eadem illa epistula*) Cicero metuit, ne tem- 
pus se deficeret id, quod vehementissime cupiebat, otiose per- 
ficere. Ac re vera eum illo ipso tempore scimus variis 
rebus occupatissimum fuisse. Causis dicendis paene 
obrutus erat idque aestate calidissima (cf. ad Q. fr. IL 
16. 1; ad Att. IV. 16. 1.): nuUus paene dies praeteriit, 
quo non patronus exsisteret (cf. ad Q. fr. III. 3. 1.). 
Praeterea aliis quoque libris componendis operam dedit: 
velut de re publica tum scribere instituerat (cf. ad Att. 
IV. 16. 2; ad Q. fr. III. 5, 1.). Neque etiam aequo 
animo ferebat, quod ipse, qui aliquando primas in civi- 
tate partes egerat, tunc fere ad nihilum venerat, nec non 
animo prospiciebat, rei publicae, quam ipse haud ita 
multo ante perniciei eripuerat, interitum appropinquare 
(cf. ad Q. fr. III. 5. 4.); ita ut ardor ille vehemens, quo 
initio in Caesarem inflammatus erat, magis magisque 



hortaris, sed mehercule currentem nunc quidem, ut omnia mea 
studia in istum unum conferam. Ego vero ardenti quidem studio 
hoc fortasse efficiam, quod saepe viatoribus cum properant evenit: 
ut, si serius quam voluerint forte surrexerint, properando etiam citius, 
quam si de nocte vigilassent, perveniant quo velint: sic ego quoniam 
in isto homine colendo tam indormivi diu, te mehercule saepe ex- 
citante, cursu corrigam tarditatem cum equis tum vero — quoniam 
Bcribis poema ah eo nostrum (cf. supra p. 39.) probari — quadrigis 
poeticis. Modo mihi date Britanniam, quam pingam coloribus tuis, 
penicillo meo/ 

*) ad Q. fr. II. 16. 2. ,Sed quid ago? Quod mihi tempus, 
Eomae praesertim, ut iste me monet, manenti vacuum ostenditur? 
Sed videro. Fortasse enim, ut fit, vincet tuus amor omnes diffi- 
cultates.* 

restingueretur. Quo factum est, ut id, quod iam in ep. 
ad Q. fr. II. 15. 2. ne fieret metuerat, re vera accideret 
carmenque, postquam inchoavit, ad tempus seponeret.*) 
Sed cum Quintus frater Caesarem eertiorem fecisset, 
Marcum in eum versus condere, hortante fratre Cicero 
ad carmen institutiim, quamquam haud ita magno studio 
incitabatur, exeunte anno rediit**) illoque ipso anno 54., 
postquam sex fere ante mensibus inchoavit, confecit et 
ita quidem, ut ipsi haud dispUceret.***) Nec vero du- 
bitandum est, quin poema, ut primum occasio data est, 
ad Caesarem miserit, praesertim cum ipse eo delectare- 
tur. Drumannus quidem (1. c. v. III. p. 322.) putat, ad 
illum Ciceronem mittere dubitasse, sed id iis locis, quos 
vir doctus affert (ad Q. fr. IH. 1. 4; III. 8. 3.j, non 
efficitur. 

Huius carminis neque fragmenta exstant neque 
apud alios scriptores mentio fit. 

A poemate ad Caesarem misso secernendi sunt 
versus, quos Cicero eodem illo anno 54. eadem de expe- 
ditione Britannica scripturus erat. Quintus enim frater, 
qui tum erat in Britannia Caesaris legatus, eius expedi- 



*) ad Q. fr. III. 1. 11. (a. 54. fere mense Septembri) ,poema. 
ad Caesarem quod institueram incidi.' 

**) ad Q. fr. III. 8. 3. (a. 54. fere mense Novembri. cf. § 5) 
,quod me in&titatum ad illom poema inbes perficere, etsi distentus 
cam opera tam animo som multo magis, tamen, quoniam ex 
epistula quam ad te miseram cognovit Gaesar, me aliquid esse ez> 
orsuip, revertar ad institutum idque perficiam his supplicationum 
otiosis diebus.* 

***) ad Q. fr. III. 9. 6. ,qaod me hortaris ut absolvamr 
babeo absolutum suave, mihi quidem ut videtur, inoe adCaesarem: 
sed locupletem tabellarium quaero, ne accidat quod Erigonae tuae^ 
cui soli Caesare imperatore iter ex Gallia tutum non foit.^ Haec 
epistola haud ita mnlto ante anni 53. initium missa est, cf. § 3 ^de 
motu temporum venientis anni . . .* 

tionem celebrare constituit, ut videtur, carmine epico.*) 
Quod fortasse ut celerius conficeretur aut alia nescio 
qua de causa Quintus a Marco petivit, ut versibus fa- 
ciendis se adiuvaret. Non aliter intelligendum esse 
raihi videtur, quam certa quadam de parte agi, quam 
Marcus versibus persequeretur, ut Quinti ipsius operi 
adiungeretur. Marcus quod frater rogabat se facturum 
esse promisit**); sed iisdem de causis, quibus adductus 
carmen ad Caesarem eodem illo tempore inciderat, factum 
est, ut promisso non staret. Fratre semel atque iterum 
urgente saepius, quod eius voluntati non satisfaceret, se 
excusat, cum ceteris illis causis (cf. p. 44.) adicit, in 
arte poetica fratri priores partes se concedere.***) Quin- 
tusne solus sine auxilio fratris carmen illud finiverit 
necne, a scriptoribus non traditur. 
Epigram- Atquo ctiam nonnuUa epigrammata Ciceroni attri- 

buuntur, velut a Quintiliano inst. orat. VIII. 6. 73. ,neo 
pauciora sunt (sc. hyperboles) genera minuendi: ,vix 
ossibus haerent* et quod Ciceronis est in quodam iocu- 
lari libello: 

,fundum Vetto vocat quem possit mittere funda, 
ni tamen exciderit qua cava funda patet.^ 
G. I. Vossius, Tollius, Burmannus (anthol. lat 
tom. I. p. 493. lib. III. ep. 56.) hoc epigramma non 



mata. 



*) ad Q. fr. II. 16, 4. ,te vero vno&emv scribendi egregiam 
habere video. Quos tu situs, quas naturas rerum et locorum, quos 
mores, quas gentes, quas pugnas, quem vero ipsum imperatorem 
habesl* quae verba ad carmen epicun^ revocanda esse videntur. 

**} ad Q. fr. II. 16. 4. ,Ego te libenter, ut rogas, quibus 
rebus vis adiuvabo et tibi versus quos rogas y^Mvx* sis ^O^rjvas mit- 
tam/ — ad Q. fr. ni. 1. 11. ,Tibi quod rogas, quoniam ipsi fontes 
iam sitiunt, si quid habebo spatii, scribam.^ 

***) ad Q. fr. m. 4. 4. , Simul et illud — sine uUa meher- 

cule ironia loquor — tibi istius generis in scribendo priores partes 
tribuo quam mihi'. Cf. praeterea ad Q. fr. III. 5. 4; III 5. 7. 

a Cicerone oratore conditum esse pntant, sed a M. Tullio 
Laurea, eius liberto, quem illud poesis genus excoluisse 
Plinius (N. H. 31. 7.) testatur. Sed iam supra (p. 28.) 
diximus, eis locis, ubi praenomine non apposito Cicero 
afifertur, oratorem intelligendum esse: neque etiam liberto 
illi cognomen ,Cicero^ sed nomen gentile tantum (et 
praenomen) sibi indere licuit. 

Quod Toliius, Burmannus aliique pro ,Yetto^ quod 
nomen omnino ignotum est, ,Varro* legunt putantque 
Ciceronem illusisse Varronis etymologiam quandam vocis 
,fundi', omni probabilitatecaret Yarronis enim adhuc 
servata etymologia est haec (cf. Yarro de 1. L. ed. Andr. 
Spengel. 1885. lib. Y. § 37.): ,ager quod videbatur 
pecudum ac pecuniae esse fundamentum, ,fundus' dictus 
aut, quod fundit quotquot annis multa.' Neque cre- 
dibile est, alio quodam loco Yarronem illam a Cicerone 
irrisam etjmologiam docuisse, quam illis duabus servatis 
omnino repugnare satis patet. 

Mire quodammodo nec minus iniuste Pithoeus, 
ToUius, Burmannus cum illo epigrammate in unum con- 
iungunt aliud quoddam (cf. Diomed. IL p. 461. 21; 
Charis. lY. p. 275. 23.): 

,extractam puteo situlam qui ponit in horto. 

ulterius standi non habet ipse locum.* 
Praeterquam enim, quod duo epigrammata in unum 
coacta nusquam traduntur, prius illud dictum, ut Spal- 
dingius recte ad QuintiJ. YIII. 6. 73. adnotat, vis aii- 
quantam partem amitteret, cum insequens epigramma 
multo levius et mitius sit quam antecedens. 

Invenit illud epigramma Ciceronianum Quintilianus 
,in quodam ioculari libello/ Num is a Cicerone ipso 
conscriptus sit, ex Quintiliani verbis quae minus certa 
sunt efBci. non potest. Nec vero scio an liber intelli- 
gendus sit, in quo ab alio quodam Ciceronis facete dicta 



% 



48 

collecta erant: relut C. Trebonium et Tironem tales 
libros eomposuisse notum est. — 

Obscoenum quoddam in Tironem epigramma Ciee- 
ronem condidisse Plinius ep. VII. 4. 3. tradit eiusque 
argumentum leviter significat: deprompsit autem ex 
C. Asini Galli libro ,de comparatione patris et Ciceronis.^ 
Ipsius verba sunt: ,legebantur in Laurentino mihi libri 
Asini Galli de comparatione patris et Ciceronis. Incidit 
epigramma Ciceronis in Tironem suum. Dein cum me- 
ridie (erat enim aestas) dormiturus me recepissem nec 
obreperet somnus, coepi reputare maximos oratores hoc 
studii genus et in oblectationibus habuisse et in laude 
posuisse, Intendi animum contraque opinionem meam 
post longam desuetudinem perquam exiguo temporis 
momento id ipsum, quod me ad scribendum soUicitaverat, 
his versibus exaravi: 

,cum libros Galli legerem, quibus ille parenti 
ausus de Cicerone dare est palmamque decusque, 
lascivum inveni lusum Ciceronis et illo 
spectandum ingenio, quo seria condidit et quo 
humanis salibus multo varioque lepore 
magnorum ostendit mentes gaudere virorum. 
Nam queritur, quod fraude mala Irustratus amantem 
paucula cenato sibi dedita savia Tiro 
tempore noctumo subtraxerit His ego lectis 
,cur post haec, inquam, nostros celamus amores 
nuUumque in medium timidi damus atque fatemur 
Tironisque dolos, Tironis nosse fugaces 
blanditias et furta novas addentia flammas?* 

Fortasse hoc et alia carmina erotica Ciceronis, 
quorum nihil exstat, idem Plinius in animo habet, cum 
de versiculis parum severis dicit (ep. V. 3. 5.): ,sed ego 
verear, ne me non satis deceat, quod decuit M. TuUium, 
C. Calvum ' 

lUud in Tironem epigramma num re vera Cice- 
ronianum sit adhuc nemo, quod sciam, dubitavit, 
sed mihi quidem valde dubitandum esse videtur. Nam 
eiusmodi sordes maxime discrepant ab omnibus ceteris, 
quae de Ciceronis natura moribusque scimus, neque 
uUo alio loco traduntur. Asini autem Galli testimonio 
non nimis multum attribuendum esse puto. In iilo 
enim libro notum est eum id unum egisse, ut omni 
modo patrem nobilitaret, Ciceronem detraheret. Quot 
autem opprobria ibi Ciceroni data omnino commenticia et 
quam turpia sordidaque fuerint, inde apparet , quod 
Claudius imperator (cf. Sueton. Claud. 41.), ut Ciceronem 
defenderet purgaretque, singularem librum scripsit, et ex 
iUis Gelli verbis patet (N. A. XVII. 1. 1 — 3.): ,ut qui- 
dam fuerunt monstra' hominum, quod de dis immorta- 
libus impios falsasque opiniones prodiderunt, ita non- 
nuUi tam prodigiosi tamque vecordes exstiterunt, in 
quibus sunt Gallus Asinius et Largius licinus, cuius 
Uber etiam fertur infando titulo Ciceromastix, ut scribere 
ausi sint, M. Ciceronem parum integre atque improprie 
atque inconsiderate locutum. Atque aUa quaedam, quae 
reprehenderunt, neque dictu neque auditu digna sunt' 
Quae cum ita sint, ego quidem arbitror faciie fieri potu- 
isse, ut Asinius illam sordidam inter Ciceronem et Ti- 
ronem consuetudinem iUudque epigramma commini- 
sceretur vel ab aliis fictum tamquam verum in Ubrum 
suum reciperet. — 

In anthologia Latina (Burm. tom. I. p. 307. Ub. 
II. ep. 128.) praeterea ad Ciceronem refertur hoc epi* 
gramma: 

jVigilantem habemus consulem Caninium; 
in consulatu somnum non vidit suo.' 
Haec verba spectant ad C. Caninium Rebilum, qui Q. 
Fabio Maximo, consule anni 44., pridie kal. Jan, mortuo 

4 

consul suffectus per ne unum quidem diem hoc munere 
functus est. Complura etiam Ciceronis dicta de hoc 
unius diei consule exstant apud Macrobium sat. II. 3. 
6; VIL 3. 10., apud Trebeliium PoUionem in Mario 
triginta tyrannorum septimo p. 499. ed. Obr. IUud autem 
epigramma non a Cicerone ipso compositum esse yeri- 
simile est, sed a recentiore quodam, qui Macrobi verba 
(sat. II. 3. 6.) ,dicere praeterea non destitit: vigilantem 
habemus consulem Caninium, qui in consulatu suo som- 
num non vidit' nuUa voce nisi ,suo* transposita et voce ,qui* 
deleta in duos trimetros iambicos divisit. Sed Marcrobium 
ipsum rhythmicum verborum ordinem omnino effugisse 
vel inde apparet, quod eundem Ciceronis iocum sat. VII, 
3. 10. his verbis reddit: ,vigiiantissimus est consul noster, 
qui in consulatu suo somnum non*vidit.^ Duobus autem 
locis ei ante oculos obversata esse videntur illa Ciceronis 
ipsius (ad fam. VII. 30. 1.) ,ita Caninio consule scito 
neminem prandisse; nihil tamen eo consule mali factum 
est; fuit enim mirifica vigilantia qui suo toto consulatu 
somnum non viderit/ 

Ita igitur cum res re habeat, iure iam ab Orellio 

iliud epigramraa Ciceroni abiudicatum neque a C. F. W. 

Muellero in editionem receptum est. Baiterus & Kayserus 

autem (ed Cic. v. XI. p. 137.) et nuperrime Baehren- 

sius (fragm. poet. Rom. p. 304.) epigramma sine ulla 

dubitatione inter fragmenta Ciceroniana afferunt. 

singuii loci Ut tota carmina Graeca, ita singulos quoque locos 

^Graeds^ poetarum Graecorum Cicero in Latinum transtulit. Ira- 

conversi. pj,|jj^jg ^^ Homero et tribus illis tragicis convertit, prae- 

terea alia quoque varia, ut illud Simonidis in trecentos 
Lacedaemonios epigramma et oraculum illudCroeso editum. 
Heusdius (1. c. p. 25.) suspicatur, consilium eum 
iniisse, totum Homerum Latine reddere: num perfecerit, 
statui non posse. Unde hoc coniciat, non liquet. Sed 

contra Ciceronem numquam totum Homerum, sed sin- 
gulos tantum locos convertisse, apparere mihi videtur 
ex verbis a. 45. scriptis (de fin. "V. 18. 49.) ,nam verti 
ut quaedam Homeri sic , . } 

Saepius diserte aut Ciceronis ipsius aut aliorum testi- 
monio affirmatur, versus qui occurrunt ab eo translatos esse, 
cf. de div. H. 30. 63; de fin. 7. 18. 49; Tusc. HL 9. 18; 
Augustin. de civ. dei V. 8. (de locis Homericis) ; de fin. IL 
32. 105; Tusc. III. 14. 29; de off.in. 29. 108. (de versibus 
Euripideis). De ceteris locis certum testimonium aflferri non 
potest. Quorum quamquam plurimi ab eo ipso conversi 
putandi sunt, tamen quaedam cautio hac in re adhi- 
benda est. Exempli causa illi quattuor versus, qui Tusc. 
n. 10. 23 ex Aeschyli Prometheo soluto aflPeruntur (,unde 
ignis cluet . . . .^), non ad Ciceronem referendi sunt, 
sed ad Accium, a quo conversi ia Philoctetam recepti 
erant: quos Cicero nullo verbo significat ex Accio se 
sumpsisse (quippe cum sperare ei liceret omnibus notum 
futurum esse, cuius essent), sed eodem modo ponit, 
quo subsequentes ex eadem illa Aeschyli tragoedia 
versus Latine expressos: ii autem ad eura ipsum revo- 
candi esse videntur (cf. ibid. § 2G. A: ,unde isti versus? 
non enim agnosco.' M., . . . . videsne abundare me otio 

itaque postquam adamavi hanc quasi senilem 

declamationem, studiose equidem utor nostris poetis; sed, 
sicubi illi defecerunt, verti multa de Graecis, ne quo 
ornamento in hoc genere disputationis careret Latina 
oratio.') 

Quo tempore singulos locos converterit, statui non 

potest; per totam autem vitam huic rei studuisse vide- 

tur, qua de causa his singulis versibus extremum locum 

in ordine poesis Ciceronianae assignavi. Nec vero 

improbabilis sententia est, complures, imprimis longiores 

locos illum iam adulescentulum Latine reddidisse, quam- 

4* 

quam huius rei disertum testimonium nusquam occur- 
rit. Verba illa de div. II. 30. 63. ,sic apud Homerum, 
ut nos otiosi convertimus . . .' de fin. V. 18. 49. ,nam 
yerti quaedam Homeri, sic , . . ^ ostendunt id tantum, 
illos locos eum aliquanto antequam illos libros conscri- 
beret, non autem adulescentulum convertisse. Ali^ post 
reditum ex Graecia Asiaque in vernaculam iin- 
guam transiecit, ut illa ex Aeschyli Prometheo soluto (cf. 
supra p. 51.). Atque etiam saepius, imprimis breviores 
locos eo ipso tempore, cum librum quo reciperentur 
scripsit, Latine expressit, ut ipse testatur, cf. Tusc. III. 
14. 29. jlicet enim, ut saepe facimus, in Latinum illa 
convertere;' de fin. II. 32. 105. ,concludam, si potero, 
Latine;^ de ofF. III. 21. 82. ,versus de Phoenissis . . ., 
quos dicam, ut potero, incondite fortasse, sed tamen ut 
res possit intelligi . . .* Ceterum tamquam legem Ci- 
cero sibi praescripsisse videtur, ut omnes Graecorum locos, 
quos in philosophicis scriptis allaturus esset, Latine 
redderet, quippe cum nullus versus Graeca lingua in- 
clusus ibi occurrat. In epistulis autem semper maiore 
libertate usus Graecam linguam retinet. 

Saepius, ut erat singulari memoria, in convertendo 
Graecum exemplar non adhibuit, sed ex memoria versus 
transtulit, cf, de div. 11. 39. 82. ,Homericus Aiax apud 
Achillem querens de ferocitate Troianorun nescio quid 
hoc modo nuntiat;^ Tusc. III. 9. 18. ,apud Homerum 
Achilles queritur hoc, ut opinor, modo.' Interdum 
autem Ciceronem memoria destituit. Talem errorem iam 
memorat Gellius (N. A. XV. 6.), cuius testimonio in 
libro de gloria II. eo loco, ubi II. XII. 89 — 91. trans- 
tulerat, praefatus erat haec: ,apud eundem poetam Aiax 
cum Hectore congrediens depugnandi causa agit, ut 
sepeliatur, si sit forte victus, declaratque, se velle, ut 
suum tumulum multis etiam post saeculis praetereuntes 

sic loquantur . . . / Illos versus autem, ut Gellius recte 
monet, non Aiax, sed Hector loquitur neque tiim cum 
ad depugnandum cum Aiace congreditur, sed cum Graecos 
hortatur, ut quendam ad depugnandum sibi opponerent: 
neque de Aiacis, sed de eius tumulo agitur, quocum 
Hector congressuriis est: Aiacem eum esse, post demum 
sorte decernitur. Similiter Cicero duobus aliis ex Ho- 
mero sumptis locis errat de persona loquente. Versus 
enim de div. 11. 30. 63. allatos (= II. 11. 299—330.) 
non Agamemnon, sed Ulixes, et versum ibid. II. 39. 82. 
(= II. IX. 236.) positum non Aiax, sed idem XJlixes 
apud Homerum dicit. — 

Non praetermittam, quosdam versus ex Cleanthe 
stoico Graeco conversos, qui apud Senecam ep. 107. in- 
veniuntur, a Burmanno (anth. Lat. tom. I. p. 605. 1. III. 
ep. 157.) Ciceroni attribui. Seneca enim 1. c. scribit: 
,et sic adloquamur lovem, cuius gubernaculo moles ista 
dirigitur, quemadmodum Cleanthes noster versibus diser- 
tissimis adloquitur, quos mihi in nostrum sermonem 
mutare permittitur Ciceronis, disertissimi viri, exemplo. 
Si placuerint, boni consules. Si displicuerint, scies me 
in hoc secutum Ciceronis exemplum. 

,Duc me parens celsique domiuator poli, 
quocumque placuit, nulla parendi mora est. 
Adsum impiger. Fac nolle comitabor gemens 
malusque patiar, facere quod licuit bono: 
ducunt volentem fata, noientem trabunt^ • 

(Versus Cleanthis ipsius servati sunt ab Arriano in Epi- 
cteti enchiridio c. 53.). Sin autem illa Senecae verba 
paulo accuratius inspicies, apparebit, versus non Ciceronis, 
ut Burmannus vult, sed Senecae ipsius esse, Id tantum 
ex illo loco patet, Ciceronem et ipsum illos Cleanthis 
versus nescio quo loco Latine expressisse. 

versus Ad extremum paucos versus enumerare mihi liceat 

incertae 

sedis. qui cui Ciceronis carmini addicendi sint mea quidem 
sententia statui non potest. 
Versus ille 
,0 fortunatam, natam me consule Romam^ 
utrum in carmine ,de consulatu meo' an ,d^ temporibus 
meis' occurrerit, diiudicari non posse, iam supra (p. 41.) 
dictum est. — 

Yersum quendam 

,nam quasi vos sibi dedecori genuere parentes,^ 
quem Ciceronis esse Probus de ultim. syll. p. 248, J3. 
K. testatur, Baiterus & Kayserus (1. c. p. 135.) eosque 
secuti C. F. W. Muellerus (1. c. p. 402.) et Baehrensius 
(fr. poet. Rom. p. 303.) in carmine ,de consulatu meo^ 
scriptum fuisse putant. Sed quamquam id fieri potuit, 
tamen argumento firmari non potest. In alio quoque 
carmine illa verba dicere licuisse Ciceroni concedendum 
est. — 

Yersum 

jOppius advenit, comes est quoque Tettius illi,' 
qui a Terent. Mauro 1246. auctoris et carminis nomine 
non posito aflFertur, quo iure Baehrensius (fr. poet. Rom. 
p. 303.) inter fragmenta carminis ,de consulatu meo^ 
enumeret, intelligi non potest. — 

Praeterea viri docti inter se discedunt, cui car- 
mini sit attribuendus versus, qui invenitur apud Cicero- 
nem in ep. ad Att. II. 15. 3.: 

'in montes patrios et ad incunabula nostra 
pergam.^ 
Tunstallus, Baiterus & Kayserus (1. c. p. 130.), C. F. W. 
Muellerus (I. c. p. 396.) haec verba ad carmeii 
jMarius^, Orellius (I. c. p. 1051.) et Baehrensius (I. 
c. p. 303.) ad carmen ,de consulatu^ referunt. Heus- 
dius autem (I. c. p. 52. sq.) scripta illa fuisse putat 

iii carmine quodam ',de villa Arpinati^ composito, quod 
Ciceronem condidisse colligit ex ep. ad Att. L 16. 18. 
(a. 61.): ,velim ad me scribas, cuiusmodi sit ^Afiakd^eiov 
tuum, quo ornatu, qua TOTta&eaia, et quae poemata 
qiiasque historias de ^AfiaXd-siijc habes, ad me mittas. Lubet 
jnihi facere in Arpinati;' His autem ex verbis non 
coniciendum est, Ciceronem villam Arpinatem carmine 
celebraturum, sed in praedio Arpinati Atticum imitatum 
Amaltheum constituturum fuisse (cf. ad. Att. 11. 1. 11; 
IL 7. 5.). 

Prudentius de illo versu iudicat Boissierus (,Cic6ron 
et ses amis^ praef. p. XII.), qui dicit, Ciceronem eum 
fortasse e quodam suo ipsius carmine sumpsisse. Nec 
re vera in toto illo loco epistulae ad Att. 11. 15. ullo 
modo significatur, Ciceronis esse versum. At saepius 
Cicero, praecipue in epistulis, aliorum versus poetae 
nomine non adiecto afiert. Qua de causa non modo 
non, cui eius carmini, sed omnino non, num ei ipsi ille 
versus assignandus sit, mea quidem sententia constat. 



Haec sunt quae de Ciceronis carminum titulis, 
argumentis, temporibus erui statuique posse mihi visa 
sunt. XJndecim igitur poemata praeter illos singulos con- 
versos locos et epigrammata quaedam ille conscripsit: 
atque adulescens quidem praeter Marium imprimis Grae- 
corum eorumque Alexandrinorum poetarum carmina vel 
in Latinum transtulisse vel liberius imitatus esse vide- 
tur ; posteriore autem aetate arte poetica satis exercitatus 
excultusque argumenta imprimis e rebus Eomanis sump- 
sit. Accuratius quo tempore composita sint, de quattuor 
tantum carminibus quaeri potest. ,Marius^ enim, ut mihi 
videtur, inter a. 86. et 83., carmen ,de consulatu meo^ 
a. 60., ,de temporibus meis^ a. 55. (editum demum a. 54.), 

,de Caesaris expeditione Britannica* altero dimidio anni 
54. confectum est 

Nullum poema integrum exstat, complurium ne 
fragmenta quidem servata sunt et tituli non nisi uno 
testimonio traduntur,illius elegiaene titulus quidem constat 

Omnibus fragmentis comprehensis carminum Cice- 
ronianorum (singulis translatis illis locis adnumeratis) 
fere 750. versus adhuc servati sunt. 



Theses. 

1) Liv. 41. 4. 3. legendum esse arbitror: ,confestiin 
et, quos binos oneraria in iumenta imposuerant, secuti 
et Catmelus cum toto agmine^ (Traditum est ,et 
consul ^). 

2) Verg. Ecl. 3. 109. sq. propono: 

,et quisquis amores 
haut metuet dulcis, etiam experietur amaros^ 
(codd. habent , aut metuet ... aut experietur. . /). 



-»♦- 



Yita. 



Maximilianus QroUmus natus sum a. d. III. Id. 
Sept. a. h. s. LXIV. Sartovicii in praedio quodam Bo- 
russiae occidentalis patre Emesto, quem abhinc iam duo- 
deviginta annos morte ereptum esse doleo, matre Emma 
e gente Scheffler, qua adhuc superstite gaudeo. Fidem 
profiteor evangelicam. Vere a. h. b. LXXIII. adii gy- 
mnasium Graudentiense, quod per decem annos frequentavi 
sub auspiciis prius A. Hagemanni, tum H. Kretsch- 
manni virorum doctissimorum. Vere a. h. s. LXXXIII. 
maturitatis testimonium adeptus Berolinum me contuli^ 
ut studio linguarum recentiorum nie darem: mox autem 
consilio mutato ad antiquitatem transii. Per quinque 
semestria ibi audivi scholas virorum doctissimorum 
Oiirtius^ DielSj Huebner, A, Kirchhoffy Paulsen, Robert, 
Scherer f, Vahlen, Zellef\ Ad exercitationes philologicas 
admisit me Vahlen per unum, Diels per duo semestria, 
ad exercitationes epigraphicas A. KirchhofiF per unum 
semestre. Autumno a. h. s. LXXXV transmigravi Re- 
gimontium, ubi per quattuor semestria interfui vel inter- 
sum scholis virorum doctissimorum FriedUinder, Hirsch- 
feld, Jordan f, Ludmch^ Schade, Thiele, Walter, Hic 
per quattuor semestria sodalis ordinarius sum seminarii 
regii philologici, per duo semestria seminarii regii Ger- 
manici. 



Omnibus illis viris doctissimis gratias ago et semper 
habebo maximas, praecipue autem Henrico Jordano, 
cuius benigno consilio ad huius dissertationis materiam 
,aggressus sum, cui quod iam non inter vivos praesenti 
praesens gratias agere non possum maxime doleo. 

